open-index/open-wikipedia-markdown huggingface dataset:
EPUB

**EPUB**（）係一種標準化嘅電子書格式，由一個叫 IDPF（國際數碼出版論壇）嘅出版業業界組織制定，基礎係 HTML 同 XML 兩種標記語言同 ZIP 檔案格式，基本上係一種用 ZIP 格式封咗箱嘅網站，喺手機同主流嘅操作系統可以用 Adobe Digital Editions、Apple Books 等等軟件睇。

目前用緊嘅 EPUB 格式有第二版（EPUB2）同第三版（EPUB3）兩大類，第二版冇固定頁數，而第三版就分有同冇固定頁數兩種；設計有固定頁數嘅 EPUB 類似設計傳統嘅印刷書，但係冇固定頁數嘅 EPUB 其實比較易達致無障礙環境。
流浪地球 (電影)

《**流浪地球**》（）係2019年上畫嘅中國大陸3D科幻電影，係喺劉慈欣寫嘅同名小說度改編返嚟，由郭帆導演，劉慈欣監製，吳京、屈楚蕭、李光潔、吳孟達同埋趙今麥領銜主演。呢套戲講緊太陽係噉膨脹到就嚟吞噬嗮成個太陽系嗰陣，人類社會開啟咗「流浪地球」計劃，用嗮冚唪唥嘅力量嚟整「行星發動機」，諗住帶埋地球走佬離開太陽系，伹係經過木星嗰陣就發生咗啲意想唔到嘅嘢。

## 睇埋
*劉慈欣
*流浪地球2
## 攷

## 拎
在克勤身邊

《**在克勤身邊**》係香港歌手李克勤嘅音樂專輯，1997年9月發行，共收錄十首歌曲。

## 曲目
一年半載

《**一年半載**》係香港歌手李克勤嘅音樂專輯，1999年發行，共收錄十一首歌曲，當中有八首係舊曲重唱。

## 曲目
飛花 (專輯)

《**飛花**》係香港歌手李克勤嘅音樂專輯，2001年6月19號發行，共收錄十一首歌曲。

## 曲目
李克勤大樂隊

《**李克勤大樂隊**》係香港歌手李克勤嘅音樂專輯，2002年1月4日發行，共收錄五首全新歌曲同十一首精選歌曲。

## 曲目
李克勤大派對

《**Let's Celebrate 李克勤大派對**》係香港歌手李克勤嘅個人音樂專輯，2002年5月29號發行。

## 曲目

## 音樂錄影帶

## 派台歌曲成績
My Cup of T

《**My Cup of T**》係香港歌手傅穎嘅首張個人EP，2007年7月18號喺香港發行，第二版喺2007年9月7號發行，首批第二版更附送「限量版 Theresa x Capdase NDSL 水晶保護盒」。

傅穎憑呢張EP喺IFPI香港唱片銷量大獎2007獲得最暢銷本地女新人獎。

## 曲目

## 獎項
* IFPI香港唱片銷量大獎頒獎禮2007 - 最暢銷本地女新人
My Cup of Tea

《**My Cup of Tea**》係香港歌手李克勤喺2007年7月24號發行嘅個人音樂專輯（CD+DVD）。

## 曲目

## 外部連結
*李克勤官方網頁
劉慈欣

**劉慈欣**（，）係中華人民共和國嘅當代科幻作家，喺北京出世。佢有好多代表作，例如長篇小說《超新星紀元》、《球狀閃電》、《三體》、《三體II：黑暗森林》、《三體III：死神永生》，中短篇小說《流浪地球》、《鄉村教師》、《朝聞道》啊噉，其中仲有幾套畀人攞嚟改編做影視作品𠻹。

## 攞過嘅獎
*2015年雨果獎最佳小說：《三體》英文版，係第一個攞到呢個獎嘅亞洲人。

## 評價

## 攷

## 拎
三體 (小說)

《**三體**》（）係中國大陸作家劉慈欣喺2006年5月至12月喺《科幻世界》雜誌度連載嘅一部長篇科幻小說，出版後成為咗中國大陸最賣得嘅科幻長篇小說之一。

## 獎
*雨果獎最佳長篇小說

## 攷

類:科幻小說
類:長篇小說
翰林院

**翰林院**（），係大唐先開始有嘅宮廷供奉機構，安置啲識文學、經術、醫、僧道、書畫、捉棋嘅人才嚟陪皇帝玩。宋朝之後成為咗正式官職，同科舉接軌。

舊時入選翰林院畀人嗌做「點翰林」，係件好葳蕤嘅嘢嚟。翰林學士唔單止致力喺文化學術事業嘅傳承，仲踴躍參與政治、議論朝政。亦因為噉，由科舉至翰林，再由翰林而朝臣係科舉時代一班士大夫嘅人生理想。

## 喺翰林院出身嘅人
*唐朝：張九齡、白居易
*宋朝：蘇軾、歐陽修、王安石、司馬光
*明朝：宋濂、方孝孺、張居正
*清朝：曾國藩、李鴻章

## 拎
* 徐衛東，明初內閣的位置變遷，《中華同人學術論集》，中華書局，2002年
* 邸永君，中國歷史上的翰林院與翰林
* 楊果，《古代翰林制度及其對封建文化的影響》，《光明日報》（史林版）1999年2月12日
九品中正制

**九品中正制**（），係魏晉南北朝嗰陣嘅一種制度，用嚟揀一啲中央政府嘅官員。呢個制度係由二品現任中央官「中正」以簿世（譜牒家世）、行狀（才幹、道德）、鄉品（中正鑑定）做標準嚟評定唔同州郡人士，跟手將人才分做九品：**上上、上中、上下、中上、中中、中下、下上、下中、下下**。

## 參攷文獻
; 書
* 宮崎市定 著，韓昇 等 譯：《九品官人法研究：科舉前史》（北京：中華書局，2008年）。

; 刊物文章：
* 唐長孺：〈九品中正制度試釋〉，《魏晉南北朝史論叢》（北京：生活・讀書・新知三聯書店）
* 唐長孺：〈南朝寒人的興起〉，《魏晉南北朝史論叢續編》
* 唐長孺：〈門閥的形成及其衰落〉，《武漢大學人文科學學報》，1959年
*李濟滄：〈六朝貴族的自律性問題——以九品官人法中鄉品與官品、官職的對應關係為中心〉。
*李濟滄：〈九品官人法中的鄉品稱謂考論〉。
四氣五味

**四氣五味**（），係中醫概念，指嘅係中藥嘅性質同味道。呢個概念第一次出現喺《神農本草經》：「藥有酸鹹甘苦辛**五味**，又有寒熱溫涼**四氣**」。所以，四氣即係指藥物有寒、熱、溫、涼四種唔同藥性，又嗌四性；五味就指藥物有酸、苦、甘、辛、鹹五種唔同藥味。每味中藥嘅四氣五味都唔同，因而有唔同嘅治療作用。

## 參攷書
*《珍珠囊》：「辛主散、酸主收、甘主緩，苦主堅、鹹主軟；辛能散結潤燥、致津液、通氣，酸能收緩斂散，甘能緩急調中，苦能燥濕堅欽，鹹能軟堅，淡能利竅。」
*《用藥法象》：「夫藥有溫涼寒熱之氣，辛甘淡酸苦鹹之味也。...一物之內，氣味兼有；一藥之中，理性具焉。或氣一而味殊，或味同而氣異。....」
*《景嶽全書》：「藥以治病，因毒為能，所謂毒藥，是以氣味之有偏也。蓋氣味之正者，穀食之屬是也，所以養人之正氣；氣味之偏者，藥餌之屬是也，所以去人之邪氣。其為故也，正以人之為病，病在陰陽偏勝耳。」
*《本草綱目》：「寇氏言寒熱溫涼是性，香臭腥躁是氣....但自素問以來，只以氣味言.....。」
*《中醫名詞術語選釋》：「近人認為藥物味道的不同，與所含的化學成分有關，如味辛的多含揮發油，味酸的多含有機酸，味甘的多含糖類，味音的則可能含生物鹼，甘類或苦味質等。」

## 攷
劉馬車

**劉馬車**（，），本名**劉駿軒**（），香港激進建制派網絡紅人，活躍於YouTube，曾以「全港最高質YouTuber」自居，佢嘅一段菜刀自插影片，曾經喺網上瘋傳，但佢嘅多個YouTube頻道均因違規内容而被封禁。

佢亦曾經多次發表激進親中共言論，且屢次因為刑事恐嚇、猥褻兒童、非禮、打鬥等罪行而被拘捕或監禁。

他喺香港同中國合共有7項刑事犯罪記錄，其中喺中國共有3項，當中包括有2項強制猥褻罪同1項猥褻兒童罪；而喺香港共有4項，包括3項刑事恐嚇罪同1項在公眾地方打鬥罪。

據統計劉馬車自17歲起嘅十年間，有超過七年時間均需要喺監獄入面服刑。其中2016年至2023年七年間僅有約十個月時間係自由身狀態，而且期間又犯下多宗嚴重罪行。被網民戲稱其為「終身監禁，分期執行」嘅典型例子。

## 早年生涯
劉駿軒喺1996年喺葵青區下葵涌瑪嘉烈醫院出世，祖籍潮州，阿爸係香港人，阿媽係中國。劉駿軒曾經表示，佢阿媽喺佢四歲嗰陣離家出走，至今音訊全無，所以佢同阿爸相依為命。

劉駿軒曾就讀天水圍伯裘書院、馬鞍山信義學校 、青年會書院同釋慧文中學。佢患有鬥雞眼同自閉症，讀書嘅時候不時被校園欺凌。

2011年11月17號，佢喺伯裘書院就讀期間，曾經喺校內舉标语抗議，經老師勸喻後離開。據劉表示，當時佢同一名同學在課室爭執後，佢感到手指受傷報警，由老師陪同送院檢驗，但事件後被校方停課。校方否認曾經處分佢，但就話等佢情緒平復後先畀佢返學。

## 政治立場
劉馬車是激進親中派的支持者，並多次同民主派人士針鋒相對。

* 2014年後，佢曾多次喺網上發表愛國、「反佔中」、「反港獨」的言論。但有網民起底指斥佢搏出位；也有大陸網民轉載劉駿軒曾多次抹黑內地人嘅影片，認為佢唔值得被同情。
* 2015年9月15號，劉駿軒喺YouTube上載短片，指自己喺港鐵巧遇黃之鋒所以狙擊他，但當時黃之鋒並未進行任何公開活動，劉反而滋擾到兩名在場乘客，結果劉同乖客發生衝突。
* 2019年，他曾經喺社交媒體表示要入讀香港大學法律系，成為何君堯接班人。

* 喺香港反送中運動期間，劉駿軒曾多次出席支持警方嘅活動，並與反修例人士爆發衝突。其中一次喺2019年6月30號的撐警集會，佢上台同部分親中派人士合照後，前往鄰近嘅立法會示威區，與示威者對罵，並指佢哋係「漢奸」、「走狗」，更一度向他們淋水。

對於劉馬車嘅激進行為，曾有同屬建制派人士，認為劉駿軒形象負面，而拒絕其參與合作。

## 參與演出

### 電視節目

* 2016年：ViuTV《總有一隻喺左近》第一集嘉賓 
* 2019年：ViuTV《點相》（無播出）

### 電影

* 2016年：《男極探射燈》客串

### 網絡電台節目
* 2013年：MyRadio《全民激動》主持
* 2015年：香港網絡廣播電台《鐵齒銅牙劉馬車》主持

## 外部連結
* 百度百科：刘骏轩
* 互動百科：刘骏轩
* 
## 參考資料

## 相關條目
*滔哥
*劉馬車第二
*社會破壞者
*白卡新星
*一仔
索引

列出一本書嘅重要概念同嗰啲概念喺書嘅邊啲重要位置可以搵到，屬於結文，即係正式內容之後嘅部份；位置通常係指頁數，但係喺電子書或者網站等等冇固定頁數嘅媒體可以係超連結，又或者喺某啲書可能係章節號碼等等。整索引嘅目的係幫讀者喺正式內容入面搵資料，所以列出嘅概念一定係順住某種同原文唔同嘅次序，主要係字母順序或者筆劃順序等等。

雖然索引會儘量用返本書嘅作者用過嘅字眼，但係正式嘅索引，列出來嘅並唔係字眼，而係概念，所以當一種概念可以用唔同嘅字眼表達，整索引嘅人會用 ｢見｣ 或者 ｢參見｣ 等等嘅字眼，幫讀者由概念嘅第啲叫法跳轉去第度，同樣理由，如果某個位置有提某個字眼，但係其實唔係講嗰個概念，索引通常唔會列出嗰個位置，又正因為做爾類嘅判斷唔係機械式而係要用腦恁，技術上索引係正式內容以外嘅一份獨立作品，整索引嘅人亦都算係獨立嘅作者。

雖然一般嘅文書處理器或者排版軟件⸺例如 Microsoft Word、Adobe InDesign 或者 LaTeX 等等⸺都有整索引嘅功能，但係專業做索引嘅人通常都唔會用爾啲，而係用一種專門用來整索引嘅軟件。喺英文圈比較常用嘅包括 Cindex、Macrex 等等。

不過，喺某嘅情況下，例如要做索引嘅係網站、電子書或者其他數碼文件等等，整索引的確係會要用到軟件嘅索引功能，或者用其他方法，將本來會直接寫喺索引嘅分類嵌入正式內容嘅源碼入面，爾種整索引嘅方法叫 （嵌入式索引）。

## 睇埋
* 目錄
* 圖書館學詞彙表

## 攷
理想ONE

**理想ONE**係中國理想汽車發佈嘅一款新能源運動型多用途車，亦係呢個品牌嘅第一款車型。
劉偉德

**劉偉德**（英文：**Lau Edward Wai Tak**，），中文花名「**大嚿**」，英文簡稱「**Ed Lau**」，係香港男生意人、政治人。

2014年雨遮革命期間親身「防守」金鐘佔領區東面。

2015年參選中西區大學選區區議員，但輸咗。

2017年宣佈退出政治同社運圈。

2018年，英國導演杜浩綸（Matthew Torne）拍嘅紀錄片《分域大道》公映，劉偉德係5個主角之一。

2023年喺星加坡過身，當時由於涉及龐氏詐騙案件而滯留當地受審。

## 網
*
## 參考資料

類:香港政治人物
類:香港生意人
索書號

**索書號**（）喺圖書館學，係指畀咗某項圖書館資料嘅一個編號，目的係等人可以按住號碼來搵嗰項資料出來，通常分兩部分，第一部分代表分類，第二部分代表作者；因為主要嘅目的只係用來搵嘢，索書號喺某啲圖書館可能可以撞碼，喺爾種圖書館，每項資料會有另外一個唔會撞碼嘅館藏號碼。

喺索書號唔可以撞碼嘅圖書館，索書號可以有第三部份，係第一、二部份都撞碼嘅時候用來分清楚用。
孔祥德

**孔祥德**可以係指：

* 孔祥德 (新加坡)：香港出世，之後移民去新加坡嘅電視武術指導
* 元德 (七小福)：七小福成員之一，元德係佢嘅藝名
孔祥德 (新加坡)

**孔祥德**（KUNG Cheung Tak Douglas，）係星加坡電視圈嘅武術指導兼演員，喺香港出生，1993年移民去星加坡。

## 早年生涯
佢阿爸係由中國到香港開武館嘅武術教頭。佢自細喺武館習武，少年時代就培養對武術嘅熱誠，後來又熱衷於電影。

## 演藝生涯
1980年代初，佢喺無綫電視做演員，1980年代後期拜陳少鵬為師，開始進入電影圈工作。最初從事初級武師同特技人工作，逐步升至副動作指導，繼而升至動作指導。由於他外型短小精悍，常被安排當女演員嘅替身。1993年移民到星加坡，演出電視劇集，亦從事動作指導工作。

## 參考
莫乍立話

**莫乍立話**（，），或者喊做**安達盧斯羅曼話**，係一種羅曼話變體講喺伊比利半島啲埞啲受伊斯蘭歌多伐酋長國同埋佢後繼者控制嘅。
層次 (語言學)

**層次**（ ）喺語言學提到嘅一種現象，講緊一種語言，透過接觸，影響另一隻語言或者受另一隻語言影響，當中**底層**（）語言係權力冇咁高或者威望低啲，而**頂層**（）語言就係較有權力或者威望高啲嘅。底層語言同頂層語言都會互相影響，但方式唔同。**附褦層**（）就指目標語言同隔籬第二種語言有接觸，但冇話邊隻威望高啲。隻概念「層次」初初發展由意大利語言學家Graziadio Isaiah Ascoli（1829–1907），並喺1932年知名喺英語世界，憑藉份著作寫由另開兩位作者嘅。

## 概念

兩隻概念都適用於一種侵擾語言建立自己嘅地位喺另一笪領土上高，通常係出於移民。頂層情況（本地話一路保持，侵擾話消失）或者底層情況（本地話消失，侵擾話一路保持）通常變得明顯只會喺幾代人之後，期間侵擾語言存在於diaspora嘅文化裏頭。爲了等侵擾話持續得落去（底層情況)，啲移民一係獲取政治精英地位，一係移民夠大量對於當地人口來講（即侵擾着定性爲侵略或者殖民；譬如羅馬帝國催生羅曼各語喺意大利之外，取代丟高卢話與及其他印歐語）。頂層嘅例子有啲精英入侵人口但最終採用了本土下層語言嘅。比如法國勃艮地人同埋法蘭克人，佢哋最終放棄了佢哋嘅日耳曼話，而改用了啲其他印歐語屬羅曼語分支嘅，同時喺隻過程中影響了當地語言好深。

## 顯明嘅例子，係畀底層頂層影響嘅
### 底層影響頂層

### 頂層影響底層

## 註

## 睇埋
*語言威望
*粵語嘅古百越語底層

## 參攷
DTAP

**DTAP**（**D**ouble **Tap**，或 **Đ**ệ **t**ử **a**nh **P**hong，「弟子英峰」），係越南一隻團體製作音樂嘅，成員由編曲 Thịnh Kainz（本名 Nguyễn Hoàng Thịnh）、作詞 Kata Trần（Trần Khánh）以及作曲 Tùng Cedrus（Võ Thanh Tùng）組成。隻團隊出名在擅長融合傳統民族音樂落到當代流行音樂去，歌詞活潑盞鬼同時佮有好多民間文化意象。代表作品有畀黃垂玲噶《Để Mị nói cho mà nghe》（底Mị吶朱𦓡𦖑）、《See Tình》（See情）等等。

## 參考資料
曾咀

**曾咀**（），本嚟寫做**曾嘴**，係香港新界屯門區西部一笪地方，喺湧浪東北，稔灣西南。呢笪地方曾經用嚟做中華電力龍鼓灘發電廠嘅煤灰湖，到2010年代停用後重新發展，其中東部起咗多功能污泥處理設施「源·區」，中部就起咗屯門曾咀靈灰安置所。

## 註
詞庫決定作業

**詞庫決定作業**（參照，簡稱 ），或者叫**詞庫決定實驗**，係語言學用到嘅一種實驗方法，尤其係心理語言學成日用。呢種實驗涉及畀參與者睇一拃詞語，再叫佢哋辨別真詞語同假詞語。

## 做法

想像家陣有位語言學家，佢想研究廿一世紀初嘅英文，於是佢就搵咗一大拃英文入面嘅詞返嚟，例如
***Dance**（跳舞）
***Money**（錢）
***Stone**（石頭）
... 呀噉，然後佢又去搵一拃偽詞（pseudoword）返嚟－如果話一隻詞係偽詞，意思係指隻詞合乎隻語言嘅語音組合法則、但查實冇任何意思，例如 **Flummol** 喺英文入面就係隻偽詞。

跟住語言學家就可以進行實驗，搵拃識講識讀英文嘅受試者返嚟，每位受試者，都叫佢單獨坐喺實驗室入面對住部電腦，做若干次 ，每次 trial 都
*喺部電腦嘅熒幕上面顯示兩隻詞畀受試者睇；
*叫受試者決定嗰兩隻詞當中**係**定**唔係**「都係真嘅英文詞」（即係要決定「兩隻詞係咪都係喺英文嘅詞庫裏面」）；
*同時量度（例如）受試者答啱咗幾多條問題，同埋佢哋答起問題上嚟反應有幾快；
*（用統計學行話講）再將呢啲變數設做應變數，分析呢啲變數會受咩因素影響。

## 應用

詞庫決定作業噉嘅實驗做法喺語言學上可以攞嚟研究好多嘢。語言學家就係用呢種噉嘅實驗發現咗所謂嘅詞頻效應－詞頻效應係指啲人對一隻語言入面出現得密嘅詞，例如喺廿一世紀英文入面，
:**orange**（橙）
出現嘅頻率應該會高過
:**serendipitous**（大致可以理解為**好彩、意外嘅**噉嘅意思）
而事實表明，受試者對前者噉嘅詞語反應會快啲；喺詞庫決定實驗裏面，詞頻效應係指如果一場 trial 顯示嘅詞係喺隻語言入面出現得密嘅詞，受試者嘅反應會顯著噉快咗，就算係喺唔係用字母嚟寫嘅語言（例如普通話）都一樣係噉。事實係仲有研究者指出，詞頻率係其中一個最能夠影響詞庫決定表現嘅因素。

## 睇埋
*心理語言學
*反應時間
*促發效應
*語義網絡

## 註釋

## 引述
偽詞

**偽詞**（）係語言學（尤其係認知語言學）時不時用到嘅研究工具，指合乎一隻語言嘅語音組合（指隻語言對於「啲音位可以點組合」作出嘅限制）、但查實冇任何意思嘅字，例如英文嘅 **Flummol** 噉。

偽詞成日都會配合詞庫決定呢種實驗嚟用。

## 睇埋
*詞庫決定
*語音組合
*借詞
詞頻效應

**詞頻效應**（）係心理語言現象，指啲人對一隻語言入面出現得密嘅詞反應會快啲。例如喺一段粵語對話入便，**蘋果**出現嘅頻率應該會高過**覬覦**。

## 睇埋
*詞庫決定作業：呢種實驗可以展示詞頻效應。
彭心

**彭心**(Sam Pang)，香港親中派商人，為粉嶺彭氏原居民。積極鼓勵香港商人回內地發展，曾多次獲統戰部官員接見。

## 早年經歷
佢喺一次接受中國媒體訪問嘅時候提到，自己19歲創業開服裝店，2010年生意失敗之後，轉地盤同裝修，去到2013年又創辦咗「The Pangs彭記洋服」，而佢自己亦受到黎偉業嘅影響，視黎為心靈導師。彭心喺一啲獅子會嘅活動入面甚至被形容為「黎偉業獅伯徒弟」。

另外，佢本身亦熱愛Punk文化，曾經創立HK Punk Club並擔任會長。

## 政治立場同事件
佢係親中派嘅成員，不時喺Facebook 分享政見，支持就基本法第23條立法同所謂「愛國者治港」原則，又形容香港反送中運動為「黑暴」。喺七二一元朗襲擊事件發生後，佢亦被連登網民指有份煽動黑社會襲擊反送中運動嘅示威者。

佢亦曾經參與2023年1月舉行嘅村代表選舉，角逐粉嶺圍村代表，但只係攞到88 票，遠低於 440 票當選嘅彭振聲。

### 被指同47人案組織排隊黨有關
就2020年香港立法會選舉民主派初選，香港政府喺2021年初引用北京未經諮詢或香港人同意強行訂立嘅《港版國安法》，對民主派大肆進行政治檢控，案件拖延去到2023年2月開審。其中報稱S.P.C.青創家協會理事嘅范功健就被指有份策劃喺法院門外組織「排隊黨」，阻止想旁聽嘅公眾入場，之後有媒體訪問身為S.P.C.青創家協會創辦人兼主席嘅彭心，但彭心就劃清界線，話件事同佢無關，話范功健「行事為人唔 Okay」，又話佢已經退出左S.P.C.青創家協會，甚至直指佢招搖作騙行騙。

## 參考
黎偉業

**黎偉業**，香港詐騙犯，因為涉及2021年大埔比華利山騙案而得到廣泛關注。
## 簡介
佢喺接受訪問嘅時候，表示自己嘅父親經營金融公司，算係「富二代」，但自己立心創業，去到20歲已經爭取自己第一桶金，之後涉獵唔同行業，開咗140間唔同公司，同時亦覺得自己有多一份使命感要回饋社會。

佢喺2017年創立比華利山獅子會，邀請咗唔少名人同藝人參與，另外亦擔任國際獅子會嘅腎病教育中心及研究基金副主席同埋香港創投基金會榮譽顧問。

佢又自稱多個頭銜，包括港澳政協委員、首席醫學顧問、全球華人傑出青年等。

另外，親中派商人彭心亦曾經提及黎偉業係佢心靈導師，彭心喺一啲獅子會嘅活動入面甚至被形容為「黎偉業獅伯徒弟」。唔少藝人，包括江美儀、陳豪、滕麗名、莊思敏、李施嬅、李力持、洪天明同周嘉蔚都同佢有所聯絡交往。佢又曾經上過J2節目《Big Boys Club》擔任嘉賓，又斥資製作飲食節目《The CEO’s Kitchen董事廚房》。

2021年，黎偉業被指以慈善為名，騙取唔少藝人付錢作投資，聲稱每月有八厘高息回報，投資愈大，利息愈高，但當成功賺取4億元後，就立即消失得無影無蹤，事件之後愈鬧愈大，黎偉業亦被揭發好多佢聲稱嘅名銜，其實都係虛假。有傳洪金寶、謝安琪、江美儀等損失過千萬元，但佢哋就否認被騙。

## 參考
范功健

**范功健**（Andy Fan），香港親中派商人，名框眼鏡創辦人。國際年青才俊交流協會旗下S.P.C.青創家協會理事。

## 爭議

### 47人案組織排隊黨阻礙想旁聽嘅公眾
就2020年香港立法會選舉民主派初選，香港政府喺2021年初引用北京未經諮詢或香港人同意強行訂立嘅《港版國安法》，對民主派大肆進行政治檢控，案件拖延去到2023年2月喺西九龍裁判法院進行開審。案件得到公眾關注，唔少公眾都想去旁聽。不過，范功健就被指有份策劃喺法院門外組織「排隊黨」，組織一啲人通宵排隊攞籌但唔入場旁聽，呢啲排隊攞籌嘅人，甚至會有論更安排，同埋有800元現金報酬，從而令其他想旁聽嘅公眾未能入場。

時事評論員桑普批評有關做法係要將香港嘅審訊同大陸司法睇齊，阻止公眾同外國領事關心事件，達到減少呢單案嘅曝光率，同埋對在審被告嘅精神支持，目的卑鄙。范功健之後被揭發同國際年青才俊交流協會有關，有媒體甚至訪問埋協會創辦人兼主席彭心，但彭心就劃清界線，話件事同佢無關，話范功健「行事為人唔 Okay」，又話佢已經退出左S.P.C.青創家協會，甚至直指佢招搖作騙行騙。之後，S.P.C.國際年青才俊交流協會嘅聲明亦形容范功健嘅行為係「不法行為」。

范功健之後喺社交媒體回應事件，承認自己做蛇頭，但就話自己只係中介，完全唔知後面有乜嘢目的。

## 參考來源
章小蕙

**章小蕙**（，），曾經用過藝名**章蓉舫**、**章瑄桐**，係香港女藝人，香港出世，加拿大國籍；喺多倫多大學同紐約時裝學院畢業；居於香港、美國兩地，近年就比較多喺中國工作。章小蕙係專業時裝買賣兼形象顧問，亦係電影演員、專欄作家同自媒體人。
## 演出作品
### 電影
* 2004年，《桃色》
* 2006年，《故事無雙》
* 2008年，《小布什傳》
* 2009年，《這兒是香格里拉》

## 音樂作品

### 專輯
* 《情歌對唱集 寂寞》同鍾鎮濤合唱
** 《我的世界只有你最懂》
** 《你是我心底的烙印》

## 家庭
佢爸爸係加拿大已故商人，加拿大中文電視創辦人章建國。
## 參考

## 出面網頁
* 章小蕙嘅blog 
* 
* 
* 
*
陰目偵信

《**陰目偵信**》（）係2023年開拍同上畫嘅港產片，由梁業、何啟華、郭嘉駿、吳保錡主演，梁國輝執導。故仔講幾位有唔同能力嘅偵探去查同鬼有關嘅案件。

## 演員表
### 主要演員
*梁業 飾 石仔
*何啟華 飾 小太郎
*郭嘉駿 飾 Patrick 
*吳保錡 飾 伍伯良
### 其他演員
*周家怡 飾 阿雪
*譚旻萱 飾 阿源
*郭思 飾 Cloud
*葛民輝 飾 紙扎陳
*太保 飾 濠叔
*羅永昌 飾 柴叔
*沈震軒 飾 自戀大隻佬
*黃正宜 飾 神婆
*鄭浩南 飾 刀郎
*張達倫 飾 地產商
*李凱賢 飾 

## 出面網頁
*
*
*MakerVille：陰目偵信
口音

（）係某個國家、地區或者個人講某隻語言嗰陣獨有嘅讀法。例如就噉靠日常觀察都可以得知，一個母語係粵語嘅人，就算佢熟嗮英文啲發音、用詞同文法，佢講英文嗰時啲音，仲係會同一個以英文做母語嘅人有啲微妙嘅分別。

口音可以源自母語嘅影響或者地區嘅差異，例如攞一個母語係粵語嘅人同一個母語係日本話嘅人，佢哋兩個都熟嗮英文，佢哋講英文嗰時都會有口音，而且佢哋嘅口音都會唔同，以英文做母語嘅人有可能聽得出「佢哋母語唔係英文，而且兩個人母語唔同」；除此之外，（例如）攞一個美國人同一個澳洲人，就算兩者嘅母語都係英文，佢哋嘅口音都會有異。

## 睇埋
*音系
*語言威望

## 註釋

## 攷
語言威望

**語言威望**（；英文叫 ）係社會語言學上嘅一個重要概念，指一隻語言變體（方言或者語言）同第啲變體比起嚟「幾有威望」。舉個例說明，喺廿世紀嗰陣，英式英文同主流嘅美式英文畀好多人覺得係比較「正統」嘅英文，啲人成日都會覺得其他變體嘅英文就係「唔正統」、「怪雞」甚至係「錯」；例如加拿大英文好多時會被美國人以為係英式，但同時又畀歐洲嘅人以為佢係美式，覺得佢有啲字係串錯咗噉；又可以睇吓北美嘅原住民英文畀非原住民嘅編輯覺得「格式錯」或者非裔美國英文畀人話佢哋「低俗難登大雅之堂」。喺呢種情況下，主流嘅英式英文同美式英文就算係威望比較高。

## 背景概念

首先，思考語言變體嘅概念。一隻語言變體可以想像成「某個地方或者族群嘅人特有嘅講嘢方式」，例如
*香港嘅廣州話、
*廣州嘅廣州話、
*英國嘅英式英文同
*美國嘅美式英文
呢 4 樣嘢都算係語言變體。

好多人都會靠互通程度嚟將語言變體分類：簡化噉講，例如香港嘅廣州話同廣州嘅廣州話係就係有啲分別，但兩者能夠互通，香港人同廣州人各自用自己嘅廣州話講嘢，就算兩者都未聽過對方講嗰隻話，佢哋都會聽得明對方喺度嗡緊乜；同一道理，攞一個英格蘭人同一個美國人，叫佢哋都用 **English** 講嘢，佢哋會發覺對方講嗰隻話同自己講嘅有些少差異，但兩者依然能夠互通；同時，搵一個以廣州話做母語、未學過英文嘅人，佢完全唔會聽得明個英格蘭人或者個美國人喺度噏乜，反之亦然。因為噉，香港嘅廣州話同廣州嘅廣州話算係同一隻語言，英式英文同美式英文算係同一隻語言，廣州話同英文就係兩隻唔同嘅語言。即係
*廣州話
*英文
各自都算係一隻語言變體，各自都可以細分做若干隻彼此互通嘅變體。

## 威望特徵

事實表明，唔同嘅語言變體之間喺「威望」上有差異。响廿一世紀初嘅世界，英文同廣州話就算係相對有威望，呢兩隻語言（例如）喺啲學語言嘅平台（好似係 Forvo）度傾向係比較多人對佢哋有興趣嘅語言，而且佢哋啲講嘢方式仲成日會引人模仿，時不時都會借詞畀第啲語言。

一般認為，威望高嘅語言變體傾向有以下呢啲特徵：
*啲人會覺得隻語言變體「正統啲、高檔啲、靚啲」；
*講呢隻語言變體嘅人，社經地位傾向會高啲，可能係因為講呢隻語言變體嘅人有錢啲所以隻變體威望就高啲，亦有可能係因為識講呢隻變體嘅人會搵到嘅工作機會多啲，所以上位會易啲；
*比較大機會會有人寫低，甚至有自己嘅文學，而威望低嘅語言好多時連文字都冇；
*啲人鍾意攞威望高嘅語言變體嚟整創作品；
*好多時（但唔一定）會由有權威嘅組織宣揚；
*會畀人視為「標準」，啲人會想學高威望嘅語言變體；
... 呀噉。

除此之外，同一隻語言嘅唔同變體之間都可以喺威望上有差異。攞廣州話做例子嘅話，好幾個世紀以嚟嘅廣州以至廿世紀嗰陣嘅香港一路都係珠三角地帶嘅經濟中心（兩者社經地位高），例如香港就有「東方之珠」同埋「亞洲四小龍之一」等嘅美譽，到咗廿一世紀初响人均 GDP 上仲係喺全亞洲嘅前列。廣州同香港都產生咗唔少文化產物，包括係粵詩、木魚書同廣府民間故事呀噉，而近代嘅就有香港嘅粵語流行曲。啲人想學粵語嗰時，往往都係走去學廣州或者香港嘅廣州話。因為噉，廣州話被指係威望高過第啲地區嘅粵語－當中「第啲地區」包括珠三角其餘嘅城市，或者係東南亞嗰啲粵藉華人群體... 等等。

順帶一提，喺語言學嘅行話當中，「一隻語言入面比較有威望嘅方言」就係所謂嘅**威望方言**，而廣州式廣州話同香港式廣州話可以算係粵語嘅威望方言。

## 影響

### 語言合流

合流係指兩隻語言「由唔似對方變到似對方」噉嘅過程。

事實表明，當兩隻語言有接觸，而且其中一方威望高啲，往往就會引起威望低啲嗰方嘅人學講威望高啲嗰隻語言，而佢哋噉做好多就會搞到有大量借詞由威望高嗰隻語言流動去威望低嗰隻語言度。例如係廿世紀嘅香港噉，廿世紀嗰陣香港曾經係英國嘅殖民地，令到廣州話同英文有咗密切嘅接觸，當時廣州話係平民之間流通嘅語言，而講英文嘅往往就係高官或者遠洋由英國嚟香港做嘢嘅有錢生意人，搞到當時嘅香港人成日覺得英文就係高檔啲（英文威望高啲），個個都想學英文。呢啲人學完之後，好多時會喺講廣州話嗰陣夾雜住英文，甚至將啲英文嘅字詞「粵化」形成借詞。同時喺中國大陸嘅廣東人又成日會睇香港製作嘅電視劇，學埋香港人啲講嘢方式。因為噉，廿一世紀初嘅廣州話有咗大量嚟自英文嘅借詞，好似係
*巴士 → 嚟自英文 **bus**
*士多啤梨 → 嚟自英文 **strawberry**
*哈佬 → 嚟自英文 **hello**
... 呀噉。噉亦即係話，港式廣州話（最少响詞庫上）有啲似咗英文。
### 語言滅亡

語言滅亡係一種語言現象。如果有隻語言，世上最後一個用佢做母語嘅人死咗，噉隻語言就算係滅亡咗。

語言滅亡好多時都源於「同威望高好多嘅語言接觸」。呢種情況嘅一個出名例子有蘇格蘭蓋爾話：蘇格蘭蓋爾話曾經係蘇格蘭嘅語言，喺中世紀嗰段期間一路都係蘇格蘭嘅主要語言，不過到咗 18 世紀中起，蘇格蘭畀英格蘭攻佔咗，喺跟住嗰一兩個世紀之間一路受到壓抑，畀英格蘭禁止佢哋用蘇格蘭蓋爾話做任何正式嘅交流，令到唔少人覺得蘇格蘭蓋爾話係「低下階層先會講嘅語言」，覺得講蘇格蘭蓋爾話冇前途－英文威望高啲；於是就有大量嘅蘇格蘭人自願噉放棄自己嘅母語，改為講英文。到咗廿世紀尾，蘇格蘭蓋爾話仲未完全滅絕，但已經得返大約 50,000 個人識得講，被指係「奄奄一息就嚟死」噉嘅狀態。喺廿一世紀初，呢點引起咗唔少蘇格蘭人搞語言重振，想重振自己嘅語言。

亦可以睇吓廿世紀嗰陣愛爾蘭蓋爾話同威爾斯話嘅情況。

## 睇埋
*雙層語言
*規範語言
*語言重振
*普世語言通則
*皇家式嘅我哋

## 註釋

## 詞表

## 引述

## 拎
* Do You Speak American? －個網頁嘅標題係「你識唔識講美國話？」，提到美國曾經對英文設下多重嘅標準，「標準」嘅英文威望高啲。
* Allen, C.  (2017, August 22). Middle English. *Oxford Research Encyclopedia of Linguistics*，篇文講中古英文（現代英文嘅前身），文中提到諾曼征服英倫令到中古英文嘅地位卑微——就連英文都曾經試過做低威望嘅語言。
Macaronic

（粵化噉讀可以做）廣義上可以泛指喺一段文字入面用多過一種語言嚟寫。

例如廿一世紀初嘅粵語群體，慣咗講廣東話但寫嘢就要寫好似普通話噉嘅中文書面語，所以寫嘢嗰陣成日寫啲喺文法同 lexicon 上夾雜廣東話同普通話嘅文字。

## 睇埋
*借詞
*語碼轉換
音義對應翻譯

**音義對應翻譯**（ | ）係指翻譯嗰陣由目標語言度搵隻語義同語音上都相近嘅字，對應來源語言入面嗰隻字。

## 睇埋
*借詞
*語碼轉換
描述語言學

**描述語言學**（ ），又叫**描寫語言學**，係一種語言學，指根據語言群落嘅使用習慣，純客觀噉分析同描述啲人點樣用語言。描述語言學唔嘗試特登改變啲人用開語言嘅方法，純粹係研究唔同語言當時嘅用法。描述語言學可以係一種觀點，叫**語言描述主義**，佢反對
:「語言要噉噉噉用先至算係啱」
嘅諗法，相對於語言規範主義。

## 概論

二十一世紀初嘅語言學上嘅學術研究，普遍都係跟從描述語言學嘅。佢哋追求嘅係，唔帶偏見噉描述現實中語言嘅使用方式，就好似科學噉。

## 睇埋
* 語言學
* 規範語言學
香淑嫻

**香淑嫻**（Heung Shuk Han Veronica），香港司法機構入面嘅沙田裁判法院裁判官。

## 爭議
環繞香淑嫻嘅爭議，好多都同一啲民主陣營抗爭運動（例如香港反送中運動）衍生嘅案件有關，針對佢裁判時對被告唔公平。因此，佢被某啲民主陣營人士視為親中派。

### 剝奪被告獲公平審訊機會
喺2017年，前「學生動源」成員劉康喺立法會外參與反對議事規則修訂集會，被警員喺袋中搜出氣槍，劉康喺自辯時稱氣槍用作自衛。劉康之後被香淑嫻判罪成，但劉康之後提出上訴，代表律師批評佢錯誤咁樣主動盤問證人，剝奪被告獲公平審訊機會。最終高等法院裁定劉康上訴得直。

### 被投訴態度無禮
喺2020年，香淑嫻審理一宗香港反送中運動期間嘅襲警案，佢裁定六旬翁被告罪成。之後香淑嫻被投訴，投訴人提佢無耐性、對辯方大狀無禮貌、打斷其發言，回應嘅時候唔耐煩，作出事實裁斷機嘅時候立場偏頗，信納警員證供但就無充分考慮被告嘅狀況，唔合理咁推斷被告故意挑釁警員，又漠視被告嘅輕判請求。不過，投訴法官行為諮詢委員會之後判定投訴不成立。

## 參考
香港飯局

《**香港飯局**》（**Table For Three And More**）係香港無綫電視製作嘅訪談節目，由前政界人士曾鈺成、程介南同石禮謙主持，2023年2月5號禮拜日22:00-23:00喺翡翠台首播，之後由2月12號開始縮短到逢禮拜日22:00-22:45播。

## 每集一覽

## 出面網頁
*香港飯局 | TVB 無綫電視
*香港飯局 - myTV SUPER
大毒BEAR

《**大毒BEAR**》（***Cocaine Bear***）係一套2023年嘅美國黑色幽默動作電影，由伊莉莎伯賓絲做導演同埋監製，Jimmy Warden編劇。個故事係改編真實故事，靈感嚟自一隻美洲黑熊叫「」，隻熊喺1985年食咗成個帆布袋咁多嘅可卡因。主演係、、、、、、、、、、，套戲係Ray Liotta過身前最後一部拍嘅戲。

《大毒BEAR》喺2023年2月24號喺美國上畫。

## 演員
*  飾演 Sari
*  飾演 Daveed
*  飾演 Eddie Dentwood
*  飾演 Henry
*  飾演 Sari嘅女
* 
*  飾演 Syd Dentwood
*  飾演 Bob
* Aaron Holliday 飾演 Stache
* 
*  飾演 
* 
* 
* Ayoola Smart 飾演 Officer Reba
陳皓雲

**陳皓雲**（**Howard Chan**，）係香港男藝人，2014年到2016年曾經係香港有線電視旗下藝人，而家自由身。

## 演出作品

### 電影
*2018年：《女皇撞到正》 飾 酒店經理A
*2021年：《拳道》 飾 醫院護士

### 電視節目主持（有線電視 / 奇妙電視）
*2014年：《臥底旅行團》
*2015年：《又係臥底旅行團》
*2019-2020年：《細路開電視》

### 電視節目主持（ViuTV）
*2023年：《粉紅麻甩101》
*2025年：《晚吹—怨女俱樂部》

### 電視節目演出（無綫電視）
*2022年：《仔仔一堂》參加者

### 電視節目演出（ViuTV）
*2018年：《Good Night Show 全民星戰》演出者

## 出面網頁
*
陳君浩

**陳君浩**（，），外號**阿Bu**，係香港男舞蹈員同舞臺劇演員，主修數碼動畫同漫畫角色設計高級文憑，同埋ViuTV節目《Good Night Show 全民造星》嘅參賽者，最後入圍至55強。

## 簡歷
陳君浩喺香港出世並長大。2011年，佢喺香港知專設計學院畢業。2018年開始參加ViuTV節目《Good Night Show 全民造星》，入圍至55強後止步。

## 演出作品

### 電視節目主持（ViuTV）
*2019年：《買樓狂想#曲》
*2019年：《晚吹：啪啪Partner》第二輯（非固定）
*2023年：《粉紅麻甩101》
*2024年：《淡季報錯團》

### 電視節目演出（ViuTV）
*2018年：《Good Night Show 全民造星》55強參賽者
*2018年：《Good Night Show Mirror Go》第4集嘉賓
*2021年：《囝囝女女730》第130集嘉賓
*2022年：《瘋火與膠七》第8集嘉賓

### 電視劇（ViuTV）
*2024年：《瑪嘉烈與大衛系列 絲絲》飾 Harry

### 網上節目演出
*2021年：HMVOD《敗者重生戰》參賽者

## 出面網頁
*
*
阿Bu

**阿Bu**可以指：
*姚家豪，前香港商業電台主持，毛記電視創辦人之一
*陳君浩，香港男藝人，ViuTV《全民造星》參賽者
全民造星V

《**全民造星V**》（）係香港MakerVille製作嘅真人騷選秀節目，亦係「全民造星」系列嘅第五季節目。呢一屆回復頭兩屆全男班選秀嘅模式，並同時喺馬來西亞吉隆坡同加拿大溫哥華招募參賽者。節目喺2022年7月招募參賽者，原定9月左右開始拍攝，但由於7月底MIRROR演唱會發生事故影響，押後到2023年1月農曆新年前開拍。另外以往四屆嘅監製黃慧君（花姐）喺今屆退下監製一職，由許敬麟接棒，但黃慧君仍用「總顧問」身份參與。

節目喺2023年5月15號到6月30號逢禮拜一到五21:30-22:30喺ViuTV播，最後一集喺7月1號禮拜六21:30-23:00播。另外加拿大新時代電視同馬來西亞astro亦會安排同步播放。而《**全民造星V 總決賽**》喺7月16號禮拜日20:00-23:00播。

比賽最後由香胤宅、黃家灝同陳鎮亨分別攞到冠、亞、季軍。

## 參賽者
今季比賽參賽者有94位，全部男性，其中23位係海外報名嘅參賽者：13位喺溫哥華報名，10位喺吉隆坡報名。參賽者本嚟有99位，但29號、43號、51號、60號同85號參賽者喺第一輪比賽前退咗賽。

參賽者名單：

## 評判名單
*第一回合（94進60）：陳浩然、伍詠薇、陳詠燊
*第二回合（60進40）：李文曦、何秉舜、黃天翱、楊詩敏、王君馨
*第三回合（40進30）：黎俊浩、陳詠謙、泳兒、甄子康、狄以達
*第四回合（30進20）：鄭敏、馮穎琪、陳柏宇、唐劍康、湯駿業
*第五回合（20進10）：陳詠謙、陳浩然、泳兒、王君馨、馮穎琪
*總決賽：謝安琪、鄭保瑞、伍詠薇、陳浩然、黃慧君

## 總決賽
### 表演嘉賓
今屆總決賽參賽者嘅頭一個表演，都會搵一位參與過《全民造星系列》（第1-4屆）嘅藝人拍檔演出：

其他表演嘉賓：姜濤(I)

### 總決賽成績
評判分係按評判團按參賽者表現排序，第一有10分，第二有9分，如此類推；觀眾分係按觀眾投票率高低排序，第一有10分，第二有9分，如此類推。如果有同分，名次會由觀眾投票率比較高嘅排先。由於十強參賽者魏念恩喺總決賽開始前突然退賽，所以由其餘9位參賽者競逐頭9個名次。

評判分頭兩名依次序係黃家灝、田曜誠，並有三個季軍：香胤宅、王希晉、盧信宥；觀眾分三甲依次序係香胤宅、陳鎮亨、黃家灝。香胤宅同黃家灝總分一樣，最後因香胤宅觀眾分攞第一而攞到冠軍，黃家灝攞到亞軍。而陳鎮亨、王希晉、田曜誠總分並列第三，最後因陳鎮亨觀眾分攞第二而攞到季軍。而盧信宥雖然評判分係其中一位季軍，但因為觀眾分排第七，最後拉勻得第六名。

## 每集一覽
### 常規播放

## 相關節目
總決賽結束後，ViuTV喺2023年8月13號喺九龍灣國際展貿中心Star Hall搞咗場《**全民造星V Summer Live 2023**》表演，有超過30位參賽者有份參與。呢場表演喺9月16號先喺ViuTV網站同流動應用程式上架，並喺10月28號禮拜六21:30到00:15喺ViuTV頻道播出。

## 記事
*今屆有3個入圍過「全民造星」系列嘅參賽者入圍今屆第一輪比賽：彭嘉桓（Moley）（《造星I》20強）、尹澤生（阿生）（《造星II》96強）、劉瑞威（Meow）（《造星II》96強）。
*根據第1集播出嘅面試片段，《造星II》季軍李祉均亦有參與面試，但未獲入圍資格。
*今屆亦有一啲入圍參賽者本身有幕前演出經驗，包括：詹仕偉（Snoopy）係臺灣男子組合C.T.O成員；雷濠權（Jason Loi）係澳門Youtube頻道歡樂馬介休成員；盧信宥（Ash）係2009年出道嘅馬來西亞歌手；林堡熙（Eddie）曾演出ViuTV劇集閒角同參加過另一真人騷《阿女又戀嚟》。
*2021年ViuTV電視劇《大叔的愛》曾經構想出《全民造星V》嘅劇情，劇入面嘅女角色賴嘉雯（練美娟飾）用蒙古姑娘造型參加《全民造星V》嘅面試，並喺黃慧君同梁業面前表演。不過現實中嘅《全民造星V》因為恢復全男班選秀而冇招募女參賽者。
*之前四屆嘅常規集數都係一路拍一路播，但今屆係拍晒所有常規集數先至安排首播，亦即係節目首播日之前其實已經誕生咗十強參賽者。
*今屆第一回合嘅評判係歷屆第一回合（唔計賽制唔同嘅《造星IV》）最鬆手，要播到第7集嘅第35個參賽者先至成為第一個被直接淘汰嘅參賽者，最後94個參賽者入面只係得12個係被直接淘汰。
*今屆首度引入組名，其中陳蕾、陳健安帶領嘅紅組組名叫「蕾安多芬」，韋羅莎、馮允謙帶領嘅藍組組名叫「Fung莎星辰」，棄用之前歷屆叫「A組」、「B組」，而兩組旗下個小組亦唔用數字而改用字母去稱呼。
*第一回合復活區有37位參賽者，導師救返16個，但最後冇一個成功入到十強，成績最好係入到廿強嘅符紀男（Tiger Foo）。
*今屆有3個參賽者喺入圍後退賽：施嘉鑫（C Plus）喺完成第一回合並確定晉級後以私人理由宣佈退賽；劉銳強（Tim）喺第二回合表演前因病退賽；魏念恩（Nathan）晉級十強後因受醜聞影響，喺總決賽舉行前半粒鐘以私人理由宣佈退賽。
*MakerVille喺2023年10月公佈會同13個今屆嘅參賽者簽約做MakerVille合約藝員：香胤宅（冠軍）、黃家灝（亞軍）、陳鎮亨（季軍）、王希晉（第4名）、田曜誠（第5名）、黃泓祖（第7名）、王鋒（第8名）、何居倬（20強）、卓金樂（20強）、羅子熙（30強）、劉瑞威（30強）、林昆樂（30強）、陳樂庭（60強）。不過香胤宅要去到大半年後先至正式同MakerVille簽約，簽約前未有參與ViuTV嘅節目演出。而MakerVille之後額外再多一位參賽者雷濠權（30強）。
*MakerVille喺2024年2月29號組織咗一個樂隊ROVER，成員包括陳鎮亨（季軍）、王希晉（第4名）、卓金樂（20強）同雷濠權（30強）；同日亦安排黃家灝（亞軍）同田曜誠（第5名）以期間限定組合「KC & Tsoul」推出跳舞MV。
*亦有5位參賽者自行組織一個組合叫「MATCH」，成員基礎係40強進30強回合入面嘅藍D組。

## 註

## 出面網頁
*ViuTV：全民造星V
*ViuTV：全民造星V 總決賽
*ViuTV：造星彩蛋
*MakerVille：全民造星V
*ViuTV Facebook專頁：造型照率先公開！《全民造星V》94強入圍參賽者正式登場！
*
*
*

## 電視節目變遷
山怪

（）係源自北歐嘅民間故仔嘅一種傳說生物。

古代啲故仔入面對山怪嘅描述相當唔一致。

## 奇幻
喺現代嘅奇幻故仔當中，山怪通常係一種住喺深山或者山窿等嘅地方、生得醜樣嘅人形生物，佢哋好多時會有好勁嘅復原能力，即係例如主角攞把劍一嘢劈中隻山怪，吓攻擊造成嗰個傷口會喺幾秒內好返嗮，主角要用火等嘅方法先至可以消滅佢。

亦有啲故仔會將山怪描繪成友好，或者至少講佢哋對人類冇乜敵意，人類唔去騷擾佢哋佢哋就唔會攻擊人。

## 睇埋
*仙子
*食人魔

## 參考資料

## 拎

*All Trolls Are Different. *[[TV Tropes]]*.
匈砵

**匈砵**（，又譯**洪布魯赫**）係德國多蒙特西南邊嘅市轄區（），面積為，人口為，係多蒙特最大同最多人嘅市轄區。

## 歷史
一份1395年嘅文件首次記載爾度嘅名，上面叫爾度「」（，意思係「高嘅濕灌木林（Carr）」）。

## 出面網頁
* Hombruch Wiki
* District portal Dortmund-Hombruch
黃凱逸

**黃凱逸**（**Zelos Wong**，）係香港男歌手，2020年出道，之前係ViuTV選秀節目《全民造星II》60強參賽者。佢係一位男同性戀者。

## 演出作品
### 電視節目（ViuTV）
*2019年：《全民造星II》60強參賽者
*2023年：《Chill Club》第164集嘉賓
*2023年：《粉紅麻甩101》主持
*2023年：《夏の競技》第3集嘉賓
*2024年：《淡季報錯團》主持
*2024年：《周六食花生》第6集嘉賓（花生友）
*2025年：《不一樣的愛情》主持

### 電視劇（ViuTV）
*2024年：《瑪嘉烈與大衛系列 絲絲》飾 Danny

### 電台節目（叱咤903）
*2020年：《一位呀唔該》第162、347集嘉賓

## 出面網頁
*
*
任港秀

**任港秀**（，），前香港女藝人，1998年佢同李思蓓、梁雪湄、姚樂怡等組成，同年喺無綫電視藝員訓練班第12期畢業，出道初期有唔少廣告、電影、電視節目、電視劇等工作，但自從2000年任港秀同富商羅兆輝一同外遊巴黎治療毒瘡後而惹出桃色大禍，以致形象盡毀，工作量大減，原本任港秀同沈殿霞、洪天明一同主持的綜藝節目《為食大贏家》喺首集後即時被無綫飛出主持之列，佢嘅主持之位由當時女新人康子妮即時取代，其後任港秀更加被無綫解約。之後任港秀曾經短暫加入亞洲電視，冇幾耐之後退出娛樂圈，2011年底開始喺佐敦播道會泉福堂任職幹事，而家喺另一間教會做全職傳道人。

## 演出作品
### [[電視劇]]（[[無綫電視]]）
*《刑事偵緝檔案IV》飾 張素玉（檔案八：黑色周五）張素玲妹,武傑女友
*《Loving You我愛你》
*《醫神華陀》
*《鐵翼情緣》
*《創世紀》飾 Elaine
*《寵物情緣》飾 Janet
*《烈火雄心II》飾 伴娘（第16集）
*《談談情 練練武》飾 馮寶珊（Cat）

### [[電視劇]]（[[亞洲電視]]）
*《法內情2002／法内有情天》（客串）

### [[節目主持]]（[[無綫電視]]）
*《為食大贏家》
*《全線大搜查》
*《新地任你點》

### [[電影]]
*《魔鬼使徒》
*《燈草和尚》
*2005《孤魂劫》
*2003《陰陽路十八之鬼上身》
*2003《陰陽路十九之我對眼見到嘢》
*2003《江湖篇之金牌打手》
*2003《色慾都市之天生買衫狂》
*2003《黑槍黨》
*2003《真兇》
*2002《迷離警界之天使名模》
*2002《迷離警界之鬼車》
*2003《江湖篇之大佬》
*2002《橫財就手》
*2002《偷窺無罪》
*2000《我愛你》
*1999《摩登姑婆屋》

## 參考
假性懷孕

**假性懷孕**係一種臨床或是亞臨床嘅症狀，指生物喺臨床上出現一啲懷孕跡象（例如閉經、孕吐、乳房脹痛，甚至係腹脹），但事實上並非真正懷孕。臨床上，人類以外嘅動物經常出現假性懷孕（特別是狗及老鼠），人類嘅假性懷孕就比較少見，多半係心理因素所造成。一般認為假性懷孕係因為內分泌系統嘅變化，因此分泌荷爾蒙，使身體出現類似懷孕嘅變化。有啲男性喺佢嘅配偶懷孕時，亦會有類似懷孕嘅的症狀（參照），可能係因為會提昇高雌激素，催乳素同埋皮質醇水平嘅信息素所造成。
## 相關條目
*否認懷孕

## 參考資料

## 延伸閱讀
* 
* 

## 外部連結
* 
*Pseudopregnancy 
*Canine Pregnancy and Pseudopregnancy
* 

類:心理病
類:大肚
目錄 (搞清楚)

**目錄**泛指某度地方有乜嘢（條目）嘅紀錄或者列表，通常包括埋列舉嘅嘢可以點樣搵到，常見嘅有例如：
* 書嘅目錄，即係章節標題（題目）嘅一覽表；
* 電腦檔案系統嘅目錄，即係電腦檔案系統嘅某部分裝咗乜嘢檔案嘅紀錄；
* 圖書館嘅目錄，即係圖書館館藏（書目）嘅紀錄；
* 產品目錄，即係某公司有乜產品嘅一覽表；
* 展覽目錄，即係美術展嘅紀錄；
等等。
羅俊偉

**羅俊偉**係香港影視製作人，曾經做過導演、副導演。

## 執導作品

### 電視劇（ViuTV）
*繩角

### 電視劇（無綫電視）
* 巴不得媽媽... 
* On Call 36小時II ‎ 
* 飛虎II ‎ 
* 已讀不回 ‎ 
* 怒火街頭 ‎ 
* 智能愛人 ‎
* 衝上雲霄 
* 智勇新警界 ‎
* 本草藥王 ‎
* 同撈同煲
* 律政新人王
* 歲月風雲 (電視劇) ‎
* 賭場風雲 ‎
* 驚艷一槍 (電視劇) ‎
* 亂世佳人 (電視劇)
* 凶城計中計 ‎
* 少年四大名捕 (2008年電視劇) ‎
* 師奶股神 ‎
* 老婆大人II ‎
* 蔡鍔與小鳳仙 ‎
* 魚躍在花見 ‎
* 怒火街頭
* 萬凰之王 ‎
* 香港電視娛樂 ‎
* 女警愛作戰 ‎
* 老表，你好嘢！
* 熟男有惑 ‎
* On Call 36小時II ‎
* 飛虎II ‎
* 醋娘子 ‎
* 老表，你好hea！
* 衝線
* 東坡家事‎
* EU超時任務
* 味想天開 ‎
* 乘勝狙擊 ‎
* 踩過界
* 棟仁的時光
* 荷里活有個大老千
* 踩過界 
* 踩過界II
* 已讀不回
* 假設性無罪 ‎
* 智能愛人
* 凶宅清潔師‎

## 事件
羅俊偉喺2022年威脅發佈一個酒吧妹嘅鹹濕相，2023年被判罪名成立，坐監10個月。

## 參考
Hitman 3

《》係潛行遊戲系列 《Hitman》喺 2021 年出嘅一件作品。

## Freelancer 模式

《Hitman 3》喺 2023 年頭推出咗「freelancer 模式」；喺呢個新嘅遊戲模式入面，玩家扮演做緊 freelancer 嘅殺手 47－玩家會接收到若干份暗殺請求，
*每份請求都係一連串用隨機噉嘅方式產生嘅任務關卡，
*47 可以隨住完成任務而攞到新嘅架生同武器，但如果佢一場任務失敗，47 會喪失嗮佢帶去上陣嘅架生同武器；
呢隻遊戲模式畀人話係成功結合咗潛行遊戲同 Roguelike 呢兩種類型。

## 參考資料
自由業

（，可以粵化做，原指唔隸屬特定主人嘅一種武士），又叫**自由職業**或者**自由工作者**，泛指唔隸屬於任何公司或者同特定公司簽訂專屬契約嘅工作者。

## 睇埋
*創業
*創新
蔡裕彤

**蔡裕彤**（英文名：Toby，），別名**老闆娘**，係香港女演員，曾經主演電影《二次人生》，亦曾參與香港電台電視節目《警訊》演出，同埋參加ViuTV真人騷《肥美人》初賽止步。

## 演出
### 電影
*2021年：《二次人生》 飾 余天心
### 電視節目（ViuTV）
*2022年：《肥美人》參賽者
阿米特

（英文：ammit）係古埃及神話嘅一隻野獸，佢係審判同埋懲罰嘅象徵。佢會吞噬惡人嘅心臟。

## 職能
阿米特被稱為「亡靈吞噬者」。古埃及人相信喺死後靈魂受審判，死者首先會到達審判大廳，嗰度會有四十二個被稱為「瑪亞特陪審團」（英語：Assessors of Maat）嘅神靈，宣讀死者生前犯咗嘅罪。然後將死者嘅心臟放喺一個天秤上面，再喺另一邊真理女神瑪亞特嘅羽毛。如果死者嘅心臟比羽毛輕，咁佢就可以去雅盧（英文：Aaru），即係古埃及人嘅天堂。相反，如果死者嘅心臟比羽毛重嘅話，咁佢嘅心臟就會俾阿米特吞噬。

## 形象
阿米特一般都被描繪成一隻有鱷魚頭，獅子嘅前肢同身體，仲有河馬後半身嘅怪物。鱷魚、獅子、河馬都係棲息喺尼羅河附近，一啲非常危險嘅動物。體現咗阿米特作為懲罰嘅化身，罪人唔可能喺佢口入面逃走。

## 流行文化
* 阿米特喺Marvel漫畫改編嘅影集月光騎士（moon knight）出現，受反派亞瑟·夏羅（Arthur Harrow）信奉。

## 參考
*https://mythlok.com/ammit/
*https://study.com/academy/lesson/ammit-mythology-hieroglyphics-facts.html

## 註
0盧比銀紙

**盧比零蚊紙**係印度非政府組織「第五支柱」發行嘅鈔票仿製品，設計參考舊嘅盧比五十蚊紙，目的係打擊印度系統性嘅政治腐敗。當政府官員要求賄賂嚟換取本來應該免費嘅政府服務，民眾就會畀爾張零蚊紙作為「賄款」，以示抗議。爾個組織自2007年成立以來，截至2014年8月為止已經發行咗超過250萬張零蚊紙，而且每個月都會分發多幾千張。

## 睇埋
*0歐羅銀紙

## 出面網頁
*
弗朗索瓦·芒薩爾

**弗朗索瓦·芒薩爾**（，）係一位法國建築師。佢將古典主義引入巴洛克風格。芒薩爾喺法國巴黎一個木匠家庭出世。

## 參考資料
蠍獅

**蠍獅**（英文：Manticore）係一種源自波斯傳說嘅野獸。但佢亦頻繁出現喺歐洲嘅文獻記載之中，例如老普林尼嘅《博物志》，或者克特西亞斯嘅《印度史》。

## 特徵
蠍獅係一種力大無窮嘅動物，棲息喺印度同埃塞俄比亞。體形仲大隻過最大嗰啲獅子，有朱紅色、類似狗隻皮毛。佢嘅腳好似獅子，頭部就好似人，入面有三排牙，叫聲仲噪過喇叭。蠍獅獸條尾生咗一枝蠍子咁嘅長針，仲有一啲3英尺長嘅刺，佢會發射呢啲刺嚟攻擊敵人，射程可達100英尺。而且蠍獅獸跑得好快，所以冇動物可以脫離佢嘅追捕。

因為呢啲恐怖嘅特性，蠍獅會捕食任何一種動物，而佢更鍾意食人。所以印度人會坐喺大象嘅背脊上面射箭捕獵蠍獅。亦因為蠍獅鍾意食人，佢又被稱為瑪提柯拉斯（martichoras），意思係「食人嘅動物」。

## 真實嘅蠍獅
蠍獅嘅真身好有可能係棲息南亞次大陸、俾波斯人誇大描述嘅孟加拉虎。

## 流行文化

* 喺龍與地下城（Dungeons & Dragons）入面，蠍獅係一種超大型魔法獸，陣營係守序邪惡。

* 喺哈利波特嘅情節，蠍獅冇直接出現。但係書入面嘅角色，半巨人魯霸·海格將蠍獅同另一種神奇動物火螃蟹雜交咗一種叫做爆尾釘蝦（Blast-Ended Skrewt）嘅怪獸。

* 喺教科書《怪獸與牠們的產地》（Fantastic Beasts and Where to Find Them）提到蠍獅嘅皮可以抵擋任何魔法咒語。

* 波西傑克森系列第三部小說《泰坦魔咒》（The Titan's Curse），有一隻蠍獅偽裝成人類，襲擊主角同佢嘅朋友。

## 圖集

File:"אריה מיתולוגי".JPG
File:Mantikor.jpg
File:Manticore 3244.jpg
File:Bodleian Library-MS Bodl 764-fol 025r-manticore.jpg
File:Animal drawings collected by Felix Platter, p2 - (45).jpg|上面嗰隻係蠍獅，下面嘅係克洛柯塔


## 參考
博物學家的神秘動物圖鑑，讓·巴普蒂斯 ·特·德·帕納菲厄著，楓樹林出版，ISBN 978-986-5688-96-7
超人佳亞

《**超人佳亞**》（、）係圓谷製作同每日放送製作嘅特攝劇集，係《鹹蛋超人》系列第14作，1998年9月5號到1999年8月28號期間喺逢星期六18:30播放，合共51集。標語為「**係正義嘅盟友，定係魔鬼嘅使者？**（）」。香港無綫電視翡翠台喺2001年6月23號至2002年初播放。

## 集數表

以下時間以日本時間為準

## 主題曲
;片頭
:;****
::作詞：康珍化，作曲：，編曲：，主唱：、大門一也
::片頭畫面因應劇情發展有三種唔同版本——第1–26集係亞古魯同佳亞，第27–40集係佳亞V2，第41–51集係佳亞V2與亞古魯V2。
:;《超人佳亞》（香港無綫電視版本）
::作詞：張浩，作曲：Tong Kong，編曲：，主唱：陳冠希
;片尾
:;（第1–26集）
::作詞：，作曲、編曲：，主唱：
:;（第27–51集）
::作詞：，作曲：，編曲：，主唱：
;插曲
:;（第10話）
::作詞：青木久美子，作曲・編曲：佐橋俊彦，主唱：
:;（第27、30、34、35話）
::作詞：青木久美子，作曲：小杉保夫，編曲：大門一也，主唱：田中昌之、大門一也
:;
::作詞：小室光子，作曲：井上大輔，編曲：須藤賢一，主唱：菊田知彦

## 出面連結
* 
* 
*
詞彙表

（）就係未能成書，只能成表嘅小型字典，目的係將相對小量嘅詞彙列嗮出來，再簡短咁定義每個字詞；例如跟住一本書或者一份文件嘅詞彙表可以將書或者文件入面嘅外來字或者其他讀者可能會唔熟悉嘅生字列嗮出嚟，又或者可以係獨立嘅一份文件，將一門學問入面嘅行話列嗮出嚟，等等。詞彙表可以畀讀者對相關內容喺主題上有一種粗略嘅了解。

因為詞彙表其實即係字典，佢嘅格式會係類似字典，所列出嘅字嘅排列次序亦都係跟字典，即係通常係用相關語言嘅正常順序排先後（例如係用字母順序或者筆劃順序）。

## 粵維嘅詞彙表
*統計學詞彙表
*電腦科學詞彙表
*電子遊戲詞彙表
*人工智能詞彙表
*工程學詞彙表
*經濟學詞彙表
*芭蕾舞詞彙表

## 睇埋
*階層式大綱
*字母順序

## 註
辭典學

**辭典學**（；），又叫**辭書學**，係語言學相關嘅一門學問，研究語言嘅詞庫，實用啲嘅就會研究點樣編寫字典。

## 概論

## 睇埋
*語義學
禁食禱告

**禁食禱告**（天主教叫**守齋祈禱**）係指喺一段特定嘅期間唔食嘢（禁食），並且進行禱告，係基督宗教中嘅一種禱告方式。禁食禱告係基督徒基本嘅屬靈操練，藉住禁食禱告，幫助屬靈生命突破或更加進深。

## 禁食禱告嘅意義
禁食係藉著禁戒食物，放低私慾而做嘅屬靈操練。藉住禁食禱告，親近上帝，尋求上帝嘅面，明白上帝嘅旨意。

## 禁食嘅方式
#一般性：完全唔食嘢，只飲水或果汁，為期一日至一個禮拜
#完全禁食：完全唔食嘢，又唔飲嘢
#部份禁食：喺指定期間之內有限噉進食或者一日一餐
#循環式禁食：喺特定時間之內禁食某一啲食物

## 出面網頁
*禁食禱告
階層式大綱

**階層式大綱**（；，簡稱 ）係列表嘅一種，重點係想將啲概念之間嘅分層，即係要每個大題目下包含嗮概念上屬佢嗰啲細題目（例如「昆蟲分類」包含蝴蝶、蜜蜂、飛蛾... 呀噉）。

階層式大綱唔似得英文等字母文字嘅詞彙表（glossary）噉，齋係將啲概念用字母順序嚟分先後。

## 睇埋
*詞彙表
*字母順序

## 粵維嘅大綱
*語言學嘅大綱
*電腦保安大綱
*互聯網嘅大綱
*密碼學嘅大綱
*HCI 大綱
*市場學嘅大綱
頭字語

係指將一隻詞用字母寫低，再攞隻詞每個字開頭嗰個字母，砌做一隻新嘅字，例如北大西洋公約組織個名噉，北大西洋公約組織嘅英文名叫 **North Atlantic Treaty Organization**，啲人覺得吓吓都要講或者寫嗮個全名好煩，所以就攞住嗰 4 隻字開頭嘅字母－N、A、T 同 O－做隻新字 **NATO**，用呢隻字指北大西洋公約組織。

## 睇埋
*減筆
*詞庫

## 攷
人機互動嘅大綱

以下呢篇大綱，將人機互動啲主要概念冚唪唥列表式噉列嗮出嚟。

（）係一門科學同工程領域，專研究用家同電腦之間會點樣互動，仲會運用由研究度攞到嘅理論知識，嘗試改良電腦相關產品嘅設計，可以話係結合咗電腦科學同社會科學。

## 領域定位

HCI 嘅基本理論模型可以畫成下圖：

HCI 將用家同電腦想像成 input-output 系統：
*用家會以某啲方式向部電腦傳遞有關「佢想部電腦做乜」嘅訊號－用家嘅 output，電腦嘅 input；廿一世紀初嘅電腦有好多架生用嚟俾用家向部電腦俾 input（輸入架生）－包括咗鍵盤（感應用家撳咗邊個掣）、踎士（感應用家撳咗邊個掣同埋要隻踎士向邊個方向郁）、咪高峰（感應用家提供嘅聲）同埋輕觸式熒幕（感應用家隻手指篤緊邊個位）呀噉，呢啲架生能夠話俾部電腦知用家想佢做啲乜，然後部電腦會按自己內部嘅演算法（algorithm）對呢啲 input 做各種嘅運算。
*部電腦做完運算之後，就會以某啲方式向用家傳遞運算結果－電腦嘅 output，用家嘅 input；廿一世紀初嘅電腦基本上實會有熒光幕（將運算結果以圖像嘅形式表示出嚟）同埋喇叭（將運算結果以聲表示出嚟），呢啲架生（輸出架生）會向用家傳達資訊，而用家內部嘅認知過程會對呢啲資訊作出處理，最後用家就會俾出「決定撳呢個呢個掣」或者「決定用手指篤輕觸式熒幕嘅呢一忽」等嘅 output。

舉個簡單例子，想像有個人（玩家）打機，佢會撳遊戲控制器上面嘅掣，佢所撳嘅掣會傳訊號，話俾部遊戲機知佢想做啲乜（例：呢個呢個掣係「要玩家角色向前行一步」嘅指令），然後部遊戲機內部嘅電腦就會做運算，計吓「玩家角色向前行一步」嘅話遊戲世界嘅狀態會點變，再將個更新咗嘅遊戲世界顯示喺熒光幕嗰度俾玩家睇，而玩家內部嘅心理過程又會對個熒幕嘅 output 作出處理，影響玩家嘅情緒同埋跟住落嚟撳乜嘢掣。進階啲嘅 HCI 模型會講明埋用家同電腦嘅內部會隨住時間而起乜嘢變化－例如係講明電腦 output 嘅邊啲特性會點樣影響用家嘅心理狀態變數（例：醒覺同注意力）呀噉；而應用性嘅 HCI 技術會用由呢啲理論模型得到嘅知識改良電腦同相關科技產品嘅設計。

## HCI 互動方法

## HCI 相關硬件

## 理論概念

*人類處理器模型（human processor model）係用家模型研究上成日用嘅一個理論模型，主要攞嚟估計一位用家做某一樣認知作業（例如係撳某一個掣）要用幾耐嘅時間；根據呢個模型，人喺做認知作業嗰陣會經過一柞基本步驟，包括咗
**喺注意力嘅影響下，用感官感知外界資訊並且理解自己周圍發生緊啲乜嘢事（perceptual subsystem）、
**用工作記憶同長期記憶等嘅記憶功能整合手上嘅資訊（cognitive subsystem）同埋
**用資訊整合得出嘅結果控制身體做出適當嘅郁動（motor subsystem）；即係好似下圖噉：

## 設計方法

## 相關領域

*電腦科學
**電腦保安（computer security）：想一隻軟件安全，好多時會搞到隻軟件冇咁易用－要確保軟件夠安全，設計者就焗住要限制用家可以做乜，但限制用家可以做乜又會搞到隻軟件難用咗，例如家陣想保障知識產權，廿一世紀嘅軟件成日會設計成限制用家喺多部電腦上面用隻軟件，但噉做又會阻礙咗真係買咗隻軟件嘅老實用家。
**軟件工程（software engineering）：測試整緊嘅軟件其中一環，就係要評估吓隻軟件夠唔夠易用。
**電子遊戲製作（game development）：電子遊戲本質上就係一種電腦程式，所以梗會涉及啲玩家一路玩一路同部電腦互動。
*人工智能（AI）
**語音識別（speech recognition）：語音識別係指教 AI 處理人聲；做到語音識別嘅 AI 程式會攞人講嘢嘅聲做 input，並且理解用家講緊乜，例如用家對住個咪講「開機」，部機就著；依類技術係聲用家介面嘅基礎。
**情感運算（affective computing）：情感運算係指教 AI 處理情緒相關資訊，例如想像部機識自動探測用家用得開唔開心。
*人因工程（ergonomics）：人因工程包括嗮工程學上對「人類點樣用啲架生同機械」嘅分析，所以 HCI 可以算係人因工程一門。
*認知科學（cognitive science）：例子可以睇吓人類處理器模型。
*行為科學（behavioral science）：例子可以睇吓協作智能研究「點樣令人信任電腦系統」。
*資訊系統（IS）：IS 係一啲整嚟收集、處理、儲起同散佈資訊（例如係市場研究攞到嘅數據）嘅系統；喺實際應用上，IS 通常都係電腦系統，而 IS 研究者往往會想（例如）評估呢啲系統有幾易用。
*健康資訊科學（health informatics）：專研究點樣有效噉獲取、處理同詮釋健康相關資料，例如醫護人員可能會想用好似手錶噉嘅心率監測器同電腦監察啲病人嘅心跳率（一樣醫療上緊要嘅資訊）响一日內嘅上上落落。
*模控學
*語言學

## 睇埋
*電腦科學詞彙表
*電子遊戲詞彙表

## 註釋

## 攷
叱咤風雲

**叱咤風雲**可以係指：
*叱咤風雲 (1994年電視劇)：新加坡新傳媒私人有限公司製作商戰題材電視劇，由李南星、李錦梅、薛素珊、湯妙齡、陳漢瑋、陳澍承、王玉青、朱厚任主演。
*叱咤風雲 (2021年電影)：2021年上映嘅臺灣電影，由陳奕先執導，曹佑寧、昆凌、范逸臣、高英軒、柯有倫同埋林暐恆主演。
鐵警雄風

《**鐵警雄風**》係一部由新加坡廣播公司喺1989年製作嘅警匪題材動作電視劇，由陳之財、向雲、鄭惠玉、陳安娜、嚴炳樑、黃世南、成建輝、梁維東、陳國華主演。
叱咤風雲 (2021年電影)

《**叱咤風雲**》係一部2021年上映嘅臺灣電影。由陳奕先執導，曹佑寧、昆凌、范逸臣、高英軒、柯有倫同埋林暐恆主演。電影2021年1月16號在臺灣上映。2021年12月18號，呢套戯喺台灣 Disney+ 串流上架。

## 演員
* 曹佑寧 
* 昆凌  
* 范逸臣  
* 高英軒  
* 柯有倫  
* 林暐恆  
* 劉畊宏  
* 王俊凱  
* 周杰倫  
* 林慶台  
* 許慧欣  
* 彭康育  
* 陳欣健  
* 孫協志  
* 歐陽龍  
* 李玉璽  

## 獲獎提名

## 參考資料


## 外部連結
* 
*
雙天至尊Ⅲ

係新加坡新傳媒私人有限公司製作嘅華語電視劇，由李南星、鄭惠玉、李珊珊、鄭斌輝、薛素珊、黃奕良同埋賴怡伶主演。

《雙天至尊Ⅲ》第一部播映完畢後，迴響極佳，遂產生咗1996年嘅第二部，以及2002年嘅第三部，形成三部曲。
高等法院原訟法庭 (香港)

**香港高等法院原訟法庭**（），簡稱**原訟法庭**或**原訟庭**（），係香港高等法院嘅一部分。

原訟法庭係香港最高級嘅原訟法院，對民事案件同埋刑事案件都有無限嘅司法管轄權，所以原訟法庭好多時候都係審理一啲最嚴重嘅罪行，例如謀殺、誤殺、強姦、綁架、行劫、販運毒品同埋香港國安法嘅罪行等等。除咗涉及到中華人民共和國國防或外交呢啲國家行為之外，原訟法庭可以聆訊香港任何嘅刑事訴訟。至於民事索償方面，原訟法庭只會處理金額大過港幣一百萬蚊的案件；佢亦都會處理來自裁判法院、小額錢債審裁處、淫亂物品審裁處、勞資審裁處同埋小額薪酬索償仲裁處嘅上訴案件。
## 參考
瑞恩

**瑞恩**（前藝名**芮恩**，原名**盧瑞恩**，）係星加坡女演員，新傳媒七公主之一。 以歌手身份出道，之後加入新傳媒並主力演出電視劇。2004年22歲時憑《野蠻親家》成為新傳媒七公主之一。曾連續三年獲得紅星大獎觀眾票選「最喜愛女角色」。
## 出面網頁

類:星加坡女歌手
野蠻親家

**野蠻親家**（My Mighty-in-Laws）係新加坡新傳媒私人有限公司製作嘅電視劇，由鄭惠玉、瑞恩、鄭斌輝、潘玲玲、林梅嬌、黃文永主演。2004年11月17號-2004年12月14號喺新傳媒8頻道播出。
DKMS

**DKMS**（，即係德意志骨髓捐贈者檔案嘅意思）係總部設喺德國土丙根嘅一間國際性非牟利骨髓捐贈中心。雖然講係講骨髓捐贈中心，但係現時大部分嘅造血幹細胞都係嚮周邊血嗰度採集嘅，之所以叫骨髓捐贈中心係因為最初採集骨髓係主要嘅得到造血幹細胞嘅方法，同埋骨髓的確係人體入邊整造血幹細胞嘅場所。之不過造血幹細胞除咗可以直接嚮骨髓度得到之外，重可以通過動員嘅方法用藥將佢哋趕去周邊血嗰度然之後用一般捐血嘅方法嚟採集，另外嚮新出世嘅細路哥嘅臍帶血嗰度亦可以採集到造血幹細胞。不過由於呢個歷史原因，世界上好多嘅呢一類機構都係用咗骨髓呢個名，DKMS亦唔例外。呢個組織喺英國、美國、智利、波蘭、印度同埋南非都有分舵，佢專注喺血癌同埋造血幹細胞移植，喺提高造血幹細胞捐贈者需求意識嘅同時，佢亦都致力於幫人註冊佢哋嘅國家骨髓庫，同埋資助有挐褦嘅科學研究。

## 歷史

DKMS係嚮1991年嗰年由德國億萬富豪，Coty公司嘅執行長Peter Harf同埋大學血液學教授Gerhard Ehninger一齊創立。呢位教授喺醫Peter Harf第一任老婆嘅白血病嗰陣需要搵人捐獻骨髓，可惜佢嘅家人裏便冇搵到合適嘅人選。

於是乎Harf搞起咗DKMS嚟提高德國人對骨髓捐贈者需求嘅認識。佢將成家人，包括佢14歲嘅女Katharina註冊成爲骨髓捐贈者，用一年未到嘅時間將捐贈者嘅數目由三千增加到六萬八。之後佢重繼續發展佢嘅組織。

Katharina之後搬咗去美國哈佛，然之後嚮紐約路易威登做咗一排，後尾喺哥倫比亞大學讀工商管理碩士嗰陣退學，並且幫老竇一齊創立美國分舵，呢一年係2004年。美國分舵亦都致力於提高捐贈者需求意識同埋幫人註冊美國嘅國家骨髓捐贈計劃（NMDP），嚮有需要嘅時候會畀錢用嚟做健康測試或者支付藥物同交通嘅使費。

喺2014年，DKMS開始呼籲將每年嘅五月十八號定做世界血癌日嚟幫助提高公眾意識，嚮同一年佢哋亦開始資助同診治血癌有拏褦嘅科學研究，並且畀咗兩個人每年八萬歐羅，一共畀咗三年。

## 運作

DKMS透過大型公衆活動同埋病人嘅出鏡嚟籌錢同埋提高公衆意識。

嚮美國同英國，DKMS每年都會舉辦一個叫做 ｢大愛｣ 嘅大型活動嚟籌錢，呢個活動通常會有社會名流出席。佢哋最近搞嘅活動係喺2018年嚮英國倫敦嘅Camden圓屋舉辦，有參加嘅名人名流包括咗、列納、同佢哋嘅全球大使，有名嘅。

最巴閉嘅幾次病人出鏡就有 Marley Nicholls、Damary Dawkins 同埋同佢個仔Maxwell一齊嚮2019年2月份上咗BBC早餐電視節目嗰位Peter McCleave，佢哋透過骨髓褲篩選咗成萬個潛在嘅捐贈者。

## 註冊

凡係年紀介乎於17到55歲嘅健康人士，如果佢哋既冇血病、呼吸道病、任何嘅癌症或者內分泌問題，又冇食緊唔符合標準嗰啲藥嘅話，佢哋就符合咗捐贈者嘅資格咖喇。呢啲潛在嘅捐贈者可以通過唔同嘅方法嚟去註冊。首先佢哋可以嚮公衆活動度註冊，現場啲義工或者夥記會幫啲捐贈者用棉籤嚟嚮個口腔內壁採樣，樣本之後會送去實驗室確定捐贈者嘅組織特徵（HLA）同埋其他同移植有挐褦嘅特徵同標記。喺2017年10月份到而家都淨係用呢種方法嚟註冊，唔使抽血，既慳錢又慳時間，而且得到嘅結果同抽血冇乜兩樣。重有一種註冊方法就係自己上網填表註冊，棉籤會寄過嚟屋企，捐贈者自己睇指引採集DNA之後寄返返去實驗室。

## 財務

嚮啱啱開始嗰幾年，除咗啲善長仁翁捐錢之外，DKMS重攞咗德意志抗癌協會同埋德意志聯邦衛生部嘅啓動資金，呢啲資金嚮1994年中就停咗喇。之後DKMS嘅運作同埋發展冚唪唥都靠啲捐錢嚟維持。

自從嗰時打近，DKMS主要透過啲善長仁翁或者公司財團嘅捐錢重有政府嘅醫療健保系統嘅津貼嚟籌錢。呢啲錢主要用嚟做新嘅捐贈者登記同埋原本嘅數據更新。除此之外呢，DKMS重致力嚮研究點樣提高鑑定質量嚟做出更好嘅捐贈者同病人嘅匹配。佢哋亦嚮全世界設分舵，等第笪地方啲病人都可以得到抗癌嘅希望。

DKMS嚮德雷斯頓嘅生命科學實驗室度鑑定捐贈者樣本嘅類型，呢一個實驗室係全世界最大嘅HLA類型鑑定實驗室。喺2018年嗰時，DKMS嘅登記費用係37歐羅，而喺1991年嗰陣就係600德國馬克，即約莫307歐羅。嚮DKMS嘅每次捐贈登記都要收35歐羅當係捐錢，而註冊嘅時候第一次鑑定成本可以由捐贈者自願嚟畀，但就可以唔畀，所以啲善長仁翁可以同啲捐贈者畀呢筆錢，而啲企業就會根據自己嘅承擔能力睇住條數嚟畀錢資助。從一開始，進一步爲造血幹細胞移植做準備嘅類型鑑定都係由病人嘅醫療保險畀錢嘅，嚮1995年之後，醫療保險亦都畀埋數據庫運作包括人手同埋電子數據處理啲使費。

## 研究

爲咗一路噉推高血癌病人嘅抗癌成功率，DKMS嚮2013年4月喺德雷斯頓開咗個臨牀試驗署（CTU）。呢個署係一個跨學科嘅網，佢嚮全世界同德國國內外嘅移植中心同埋研究團隊一齊做嘢，組織同開展有指導意義嘅臨牀研究。

臨牀試驗署嘅目的係發起同埋撐嗰啲同醫血癌有挐褦嘅臨牀研究，研究嘅重點係異體造血幹細胞移植。佢亦開展自已嘅臨牀研究，致力嚮搵出最好嘅醫法，令到啲幹細胞移植更加有效。另外DKMS重開發新嘅做法，可以更加簡單有效噉採集異體造血幹細胞。同埋佢重專注嚮研究移植之後自然冧友細胞所起嘅作用。

## 爭議

嚮西班牙，啲人批評DKMS骨髓移植嘅使費太貴。要畀約莫14,500歐羅，比西班牙男高音Josep Carreras創立嘅Fundación Josep Carreras重貴出咗6,000歐羅。喺2012年一月份，西班牙衛生部唔畀DKMS繼續嚮西班牙推廣骨髓捐贈，理由係佢哋冇必須嘅許可證，所以係違例嘅噉話。DKMS係都唔認，並且強調佢哋嚮西班牙嘅所有活動都符合歐盟同當地啲例。重有兩個方向跨境嘅移植物運輸使費都好貴。於是乎西班牙改咗條例，嚴重噉阻住咗DKMS嚮當地做嘢。2018年2月份，DKMS西班牙基金散夥，因爲佢哋冇晒符，根本成立唔到骨髓捐贈中心。

## 流行文化

嚮2019年7月30號，約莫500個德國RTL電視劇集 （好日子，壞日子）嘅擁躉嚮Potsdam齊葺葺噉註冊成咗DKMS嘅捐贈者。呢一次嘅活動係由德國電視集團RTL、主題公園Filmpark Babelsberg、電影公司UFA、同埋《好日子，壞日子》嘅羣星聯合舉辦，可謂大陣仗。網上嘅響應都好犀利，成4,600個擁躉上網訂咗郵寄嘅口腔拭子嚟提取自己嘅DNA並且註冊咗做捐贈者。

## 拎
* 
*DKMS 美國官網
*DKMS 德國官網
* DKMS 英國官網

## 參考資料
沉淪的國土

**《沉淪的國土》**係中國作家徐剛喺1980年代嘅報告文學式著作。

徐剛曾經做過記者，喺10年嘅記者生涯，見到大陸喺國家開放嘅同時，生態環境大受破壞、自然資源逐漸枯竭大感痛心，於是寫咗《沉淪的國土》。本書分為三部分，分別係「沉淪的國土」（5章）、「江河並非萬古流」（7章）、「伐木者，醒來！」

徐剛集記者、詩人、作家於一身，曾經做過雜誌《中國作家》嘅編輯主任、廣州《現代人報》副總編輯。

## 參考
*徐剛，《沉淪的國土》，1998年，明報出版社，香港。ISBN 9623572565
香港熊貓大狀

**香港熊貓大狀律師團**係個義務法律組織，其召集人——（當時係）大狀（嘅）蕭震然介紹：渠成立於2019年11月，成員（曾經）過百，專門協助己亥事變當中嘅藍絲帶襲擊示威者嘅親中派人士提供法律支援。

## 評價
由於蕭震然背負專業失當傍桃色醜聞嘅污名，喺法律傍政治嘅仕途原本暗淡無光；中國新聞社、《北京日報》、《大公報》傍《文匯報》喺爾檔嘢成立之後無幾耐對渠嘅採訪，令其突然聲名大噪；縱使渠過多一排再出事，因一堆業權詐騙案而俾差人拉徂，卒之搞到身敗名裂。

另外，毋止黃絲帶陣營毋多中意爾檔嘢，就連政治旗幟與之相似嘅勢力都有尐好唔妥渠；例如：親中共兼撑港警嘅傳媒華記正能量Alex Yeung channel嚴厲恁批評渠，聲稱收到大量投訴，指試過向爾檔嘢求助，不過總係聯絡唔到，因此判斷渠只係件蕭震然用來沽名釣譽，弁取私利嘅工具。

## 註解

## 參考
字母順序

**字母順序**（）嘅排列，指按照某種語言嘅正常字母次序決定一榨字應該點樣排法，唔同語言次序唔同，例如雖然英文同愛爾蘭文都係用羅馬字母，佢哋嘅字母係唔同次序嘅。

排次序並唔係淨係排啲字嘅第一個字母，而係如果第一個字母一樣（唔理大細楷），就要排第二個字母，如此類推。例如，如果係英文，cat、car 就係唔啱次序，雖然第一個字母一樣。

## 複合字嘅處理
如果隻語言用到空格或者連接號，遇到有複合字，傳統上有兩種排法；美國嘅 NISO（國家資訊標準組識）有正式標準，編號 TR03，指明連接號、破折號同斜線當空格處理，其他標點就當冇到，淨返有空格嘅字就分兩種做法：
* 唔計空格（）：當空格冇到，成個複合字當做一串好長嘅字母，跟上述方法排
* 計埋空格（）：兩個複合字第一部份跟上述方法排，一樣次序嘅話第二部份跟上述方法排，如此類推（TR03 指出如果用電腦做，只要將空格排喺所有嘢之前就做到爾種效果，唔使咁麻煩）

兩種排法都係傳統排法，冇話邊隻啱啲，不過某啲書種可能慣常用其中一種（例如，字典同百科全書通當唔理空格），或者相關機構（例如出版社、大學學系或者公司內部等等）可能有規定。

另外亦會有人就咁按電腦內碼排，但係咁排並唔正統，排出來嘅次序好易會錯。

## 忽略字
跟字母順序排次序嘅時候往往有啲字如果喺開頭習慣上會唔計，爾啲通常包括冠詞等等。喺電腦度就會當鏟走咗，爾啲當鏟走咗嘅部分叫忽略字。

## 棘手問題
跟字母順序排次序，可能會遇到一啲棘手問題，例如：
* 數字：有啲情況會排數目大細，第啲情況會當個數字串咗出來當字咁排，最緊要係讀者會覺得合理
* 符號：按情況，可以唔理符號、當個符號嘅名串咗出來、當個符號代表嘅字串咗出來、跟電腦內碼排等等
* 簡寫：可以當個正寫串咗出來，或者就咁跟簡寫排
因為處理方法好多時會牽涉到 ｢睇情況｣，電腦可能唔可以自動處理，人手介入可以係指定 sort key（排序鍵），即係如果可以嘅話，可以話畀部機知排次序嘅時候唔好理個字點寫，人手輸入嗰個版本先算數。

## 例

### 唔計空格同計埋空格嘅分別
如果有爾啲英文字：car phone、carboy、car、carmine
* 唔計空格，順序係：car、carboy、carmine、car phone
* 計埋空格，順序係：car、car phone、carboy、carmine

### 忽略字
如果有爾啲書名：*The Typographic Grid*、*Telecommunications Primer*、*The Canadian Style*
* 正確處理忽略字，順序係：*The Canadian Style*、*Telecommunications Primer*、*The Typographic Grid*
* 就咁跟內碼排，順序係：*Telecommunications Primer*、*The Canadian Style*、*The Typographic Grid*（傳統上算錯）

### 簡寫
如果有爾啲加拿大地名：Saint John、St. John’s、St-Jean（魁北克省法文地名）
* 當串咗正字出來，順序係：St-Jean、Saint John、St. John’s
* 就咁跟簡寫排，順序係：Saint John、St-Jean、St. John’s

### 數字
如果係爾啲書名：*[[動物農莊|Animal Farm]]*、*[[1984]]*、*No!*、*New*、*100%*
* 按數字大細，字母先過數字，順序係：*Animal Farm*、*New*、*No!*、*100%*、*1984*（如果唔知書名點寫，都算合理）
* 當數字寫咗英文全寫，順序係：*Animal Farm*、*New*、*1984*、*No!*、*100%*（如果講英文，都算合理）

不過如果係產品型號，例如爾啲：K-r、K-50、K-100D、K-1
* 按數字大細，數字先過字母，順序係：K-1、K-50、K-100D、K-r
* 當數字寫咗英文全寫，順序係：K-50、K-1、K-100D、K-r（唔合理）
* 就咁按內碼排，順序係：K-1、K-100D、K-50、K-r（唔合理）

## 應用
喺出版業，出處引用、詞彙表同索引等等都會用到字母順序。

## 睇埋
* 筆劃順序

## 註
理論語言學

（）係指睇重「理論」嘅語言學研究，好似純科學噉為咗滿足好奇心而研究語言，會剖析語言本身，亦都會嘗試建立理論模型嚟解釋實際觀察到嘅語言相關現象。

## 攷
應用語言學

（）係指睇重「應用」嘅語言學研究，會用語言學上嘅知識嚟解決一啲實用上嘅問題。

例如研究 lexicon 就有助啲人編纂字典。
## 攷
Exponent (語言學)

語言學上講嘅 （可以粵化做）係指一吓用嚟「指住個意思」嘅聲，廣義上可以包埋文字入面用嚟「指住個意思」嘅單隻字母等。

## 睇埋
*語義
計量語言學

**計量語言學**（參見）係語言學下嘅學科，專運用數學化嘅方法（例如電腦模擬同統計學）研究語言。

## 定位

## 定律
*揳夫簡潔定律：語言學上一條定律；根據呢條定律，一隻詞語喺隻語言入面出現得愈密，隻詞就傾向愈短。
*協氏定律：語言學上一條靠實證得出嘅定律；根據協氏定律，以下呢條式實會成立：
*:V_R(n) = Kn^\beta，當中
**V_R(n) 指一份 n 隻詞咁長嘅文件入面有幾多隻唔同款嘅詞－**am am** 係兩隻同款嘅詞，**I am** 係兩隻唔同款嘅詞，K 同 \beta 係某啲參數，數值視乎語言而定。喺英文入面，K 數值通常會係 10 至 100，而 \beta 數值係 0.4 至 0.6（睇附圖）。

## 註釋

## 引咗
結節性硬化症

**結節性硬化症**（，縮寫 **TSC**）係一種罕見嘅多系統先天性疾病，會喺腦部、心臟、腎臟、皮膚同埋其他器官出現良性腫瘤，因此病患可能出現癲癇、發育遲緩或者臉上皮脂腺瘤等症狀。 本病在每十萬人中，約有7至12人發病。
## 參考
語言距離

**語言距離**係比較語言學同相關領域上成日用嘅概念。討論兩隻語言或者方言之間嘅語言距離，係講緊佢哋之間「爭幾遠」，差異有幾大。呢個概念可以比喻成數學同科學上一般講嗰啲距離。

## 概念

假設所有人都淨係講佢哋母語，英格蘭人嘅母語講嘢方式（英式英文）同德國人嘅（呢度主要講標準德文）有分別，同時英格蘭人嘅母語講嘢方式又同美國人嘅有分別，而且美國唔同地區嘅人講嘅「英文」都可以有啲些微嘅差異；同一道理，柏林周邊地區唔同區域嘅人講嘅「標準德文」都可以或多或少噉有差異。

語言同方言帶出埋語言距離嘅概念：

而家睇睇以下呢三句意思一樣嘅例句－



－就算唔考慮呢幾隻語言傳統上用咩文字嚟寫，都可以睇得出標準德文同英文之間嘅差異，細過粵語同標準德文之間嘅差異。兩隻語言之間嘅**距離**就係指「攞兩隻語言嚟睇，比較吓佢哋啲文法同音系等各方面，睇吓佢哋彼此之間爭幾遠」。

## 因素
兩隻語言之間之所以會相似，可以係因為：
*源自同一隻語言，例子可以睇吓英文同德文
*長期嘅語言接觸，例子可以睇吓粵語點樣大量由英文嗰度借詞
*語言合流（語言聯盟），例子可以睇吓日本話同韓國話等嘅阿勒泰語言
*有啲嘢係全世界嘅語言冚唪唥都有嘅。

## 影響

一般認為，語言距離會影響一隻語言有幾難學，L1-L2 之間嘅距離愈大，個人就愈會覺得 L2 難學。例如想像有個人，叫佢做**蘇珊**，蘇珊嘅 L1 係英文，佢想學粵語呢隻聲調語言嗰陣就實要學聲調嘅嘢，而英文冇聲調系統，所以蘇珊好可能從來未接觸過聲調呢家嘢，因而學起粵語上嚟有困難；相比之下，如果有個人係以客家話或者越南話做 L1 嘅，由於客家話同越南話都係聲調語言，呢個人一定（最少本能上）已經知道聲調係乜，唔使由頭學過聲調系統。

## 睇埋
*互通程度
*語言類型
*語言熟練度

## 註釋

## 引咗
方言連續體

**方言連續體**（參見 ）係一種語言現象，講緊彼此之間地理上相近嘅方言比較相似，但係唔同方言之間並冇明確嘅互通程度分界，冇任何相鄰方言係真係完全唔互通嘅。

## 基本概念

依家想像有一笪地方，笪地同廣東差唔多咁大，而呢笪土地上面有四座大城市 A B C D，語言學家想對呢笪地方嘅語言做研究，於是佢哋就喺每座城市度搵咗一班人返嚟，要佢哋做實驗測試佢哋各方言間嘅互通程度，結果發現：
*A 話同 B 話有頗高相似度，兩隻變體大約 80% 互通；
*B 話同 C 話有頗高相似度，兩隻變體大約 80% 互通，但同時 B-C 差異冇 A-C 差異咁大，A-C 得 60% 互通；
*C 話同 D 話有頗高相似度，兩隻變體大約 70% 互通，但同時 A-D 差異極大，互通度近乎係 0%；

噉嘅情況，就係所謂嘅方言連續體：有一拃語言變體，彼此之間喺正隔籬嘅變體高度互通，而地理上距離愈遠嘅變體，互通度就愈低，有部份嘅變體彼此之間互通度接近 0%，可以當係「唔同語言」。假想有一個好有語言天份嘅人，乜嘢語言都學得識，佢去呢笪地方旅居，逐個逐個城市去住同遊歷，而假設佢去到每座城市，都會喺幾日內學識當地講嘅話，然後佢就去隔籬嗰座城市做同樣嘅嘢，佢**唔**會遇到任何一次，係突然撞到隻佢完全聽唔明嘅話，但如果佢攞去旅程起點同旅程終點嗰兩隻話嚟睇，嗰兩隻話好可能冇任何互通度可言。

## 語言例子

*德文：德文嘅分佈偏及德國、奧地利、瑞士以至比利時等多地，理論上佢哋都係講緊「德文」，但就被指有方言連續體嘅情況。
*官話

## 睇埋
*方言
*口音
*進化論上講嘅環狀物種

## 引咗
犀足蟠螭紋銅筒形器

**犀足蟠螭紋銅筒形器**係一件中山王墓出土嘅戰國時期青銅器，現存喺河北博物院。

犀足蟠螭紋銅筒形器高58.5釐米，直徑24.5釐米，青銅製，器身直筒形，平底，上有蟠螭紋，用三隻全身刻有捲雲紋嘅獨角獸做腳。李雪梅教授認為嗰三隻獨角獸係中國絕咗種嘅獨角犀－兕（粵音：zi⁶；國語：ㄙˋ；普通話：si⁴）

## 註

## 參考
* 謎一樣的獨角神獸（一）（中華法制文明虛擬博物館）
* 战国中山国青铜器——青铜杂器（中國青銅文化網）
無綫電視手語新聞報道

《**手語新聞報道**》（）係香港電視廣播有限公司新聞及資訊部製作嘅新聞節目，由2018年7月3日至2026年1月4日，每晚19:00於明珠台播出；通常情況下同無綫新聞台聯播19:00節《新聞報道》，但畫面右方增加香港手語傳譯員嘅即時傳譯。由2026年1月5日開始，改喺每晚18:30於無綫新聞台播出，但畫面改咗左方增加香港手語傳譯員嘅即時傳譯。

目前香港免費電視台嘅手語新聞時事節目有港台電視《新聞天地》及《時事摘錄》，以及HOY資訊台《手語新聞報道》，以及ViuTV《6點新聞報道》。
有線電視手語新聞報道

《**手語新聞報道**》（）係香港香港有線新聞有限公司製作嘅新聞節目，由2022年11月21日開始，每晚18:00於HOY資訊台播出，畫面右方增加香港手語傳譯員嘅即時傳譯。

目前香港免費電視台嘅手語新聞時事節目有港台電視31《新聞天地》及《時事摘錄》，無綫新聞台《無綫電視手語新聞報道》、ViuTV《6點新聞報道》。

## 歷史
* 2016年之前，有線將唔同時段嘅新聞報道由朝到晚分别為「有線早晨/Cable早晨」、「上午要聞」、「午間通訊」、「下午要聞」、「有線新聞」、「晚間新聞」、「深夜直播室」。2016年起將早午晚間大部分新聞時段冠以「有線新聞」之稱。
*2020年4月27日至9月13日，18:00時段闢作《**六點新聞報道**》，星期一至五18:00-18:15與香港開電視及同步播放，周末18:00-18:30則只在播出。
*2020年9月14日至10月24日，《**六點新聞報道**》停播，原時段改作《**有線新聞**》；10月24日起，《**六點新聞報道**》復播，星期一至五播出時間由以往15分鐘延長至半小時，但改為只於有線新聞台及有線綜合娛樂台播放，週末則只於有線新聞台及香港開電視播出。
*2021年8月14日起，由於香港開電視節目調動，《**六點新聞報道**》改由有線新聞台單獨播映。
*2022年1月10日起，有線財經資訊台星期六、日18:00改播《**六點新聞報道**》。
*2022年10月17日起，喺播完00:00節及05:30節《**有線新聞**》後，有線綜合娛樂台取消聯播《**六點新聞報道**》。
*2022年11月21日起，因應HOY資訊台啟播，《**六點新聞報道**》停播，本節目改名為《**手語新聞報道**》，由聾人機構「龍耳」提供即時手語傳譯，《**手語新聞報道**》繼續嚮有線財經資訊台播放。
*2023年6月1日起，因應有線新聞台及有線財經資訊台停播関系，本節目繼續嚮HOY資訊台播放。

## 節目內容
*焦點新聞（節目的第一部份）
*本港及國際新聞（節目的第一、二部份）
*體育快訊（節目的第三部份）
*天氣報告（新聞完結前）

## 播出時間
* HOY TV：不定期18:00-18:30
* HOY資訊台：每日18:00-18:30

## 參考資料
透雕龍鳳紋銅鋪首

**透雕龍鳳紋銅鋪首**係一件喺1966年河北省易縣出土嘅戰國時期古董，現存喺河北博物院。

透雕龍鳳紋銅鋪首高74.5釐米，闊36.8釐米，重21.5公斤，上面有一隻饕餮嘅獸面，個口叼住一個八稜形嘅環，額頭上重企咗隻展翅鳳凰，鳳凰對爪捉住一條蛇，鋪首兩邊各有一條向上攀爬嘅龍，虎視眈眈望住下方。佢雕工精細，栩栩如生，氣勢非凡，包含有浮雕、透雕、鑄接、焊接嘅工藝细節，係一件難得一見嘅古工藝品。

鋪首係中國古代器物上嘅附件，有分金鋪或者銅鋪，唔一定係銜環，其他青銅器都會有鋪首，直到唐代先至出現鋪首同銜環兩個概念，再到明代就開始有鋪首銜環嘅叫法。由於係喺戰國時期燕國都城燕下都城外最北端嘅老姆台宫殿建築基址出土，出土現場重有好多建筑材料嘅碎片，例如係板瓦、筒瓦同半圓形瓦當咁，所以有理由相信透雕龍鳳紋銅鋪首係宮殿大門上嘅門環。

## 參考
*国宝青铜器之“透雕龙凤纹铜铺首”鉴赏（知乎專欄）
*1966年出土于燕下都遗址的透雕龙凤纹铜铺（新浪文化）
*河北博物院的镇馆之宝，件件都是珍品！（網易）
鄧凱珊

**鄧凱珊**（**Irene Tang Hoi-Shan**），係前香港電影工作者，做過演員、副導演、場記。

## 參與作品

### 演出

* 1999年：《好兄吾兄》、《摩登姑婆屋》、《串燒三兄弟》

### 副導演

* 2001年：《知法犯法》（第二副導演）、《靚女差館》、 《有情飲水飽》

### 場記

* 2000年：《妖魅謎蹤》、《殺人渡假屋》、《香港處男》、《中華賭俠》、《山村老屍II色之惡鬼》、《野獸童黨》、《改正歸邪》
* 2001年：《4X100 水著份子》、《愛情白麵包》、《有情飲水飽》、《幽靈情書》
* 2002年：《橫行霸盜》

## 出面網頁

*
擁抱每一刻花火

《**擁抱每一刻花火**》(英文：Moments of Love)，2005年香港電影，由吳卓羲、黃婉伶、吳日言、張敬軒、張致恆、李逸朗、劉浩龍、吳浩康、楊秀惠、陳美詩、唐詩詠、梁烈唯演出。

## 參考
摩登姑婆屋

《**摩登姑婆屋**》（The House of No Man）係一套1999年嘅香港電影，由鄭保瑞執導，李思蓓、黃素璧、鄧凱珊、周藝明主演。

## 出面網頁

*
中華賭俠

《**中華賭俠**》（英語：Conman in Tokyo），係喺2000年8月上映嘅香港電影，程小東導演、王晶監製，古天樂、張家輝領銜主演。
吃貨橫掃曼谷

《**吃貨橫掃曼谷**》（）係香港無綫電視製作嘅遊埠節目，由高海寧、彭慧中、陳星妤、林澄光主持，2023年2月20號到3月1號逢禮拜一到三 22:30-23:05喺翡翠台播，最後一集喺2023年3月11號禮拜六22:30-23:00喺翡翠台播。由於同一時段J2台亦播緊泰國遊埠節目《冲遊泰國8》，被指係「自己打自己」。

## 每集一覽

## 出面網頁
*吃貨橫掃曼谷 - 主頁 - tvb.com

## 電視節目變遷
蔡天鳳被殺案

**蔡天鳳命案**喺香港發生，當地28歲女摩度蔡天鳳（Abby）於2023年2月21號或稍後被謀殺，疑兇係佢嘅前夫鄺港智及其老頭傍大佬，鄺港智老母及三個識得佢等之一（或更多）嘅人涉嫌喺爾單案之中擔當輔助角色。譚方駿（Chris(topher)）當時係蔡天鳳嘅哎吔老公。由於其中將親人肢解傍烹煮嘅情節駭人聽聞，死者有好多公開嘅靚相傍靚片，仲有佢係富商譚澤均嘅哎吔心抱，事件廣受關注。

## 人物
疑犯總共有7個：
;涉嫌謀殺
*前家翁**鄺球**（Kwong Kau）（球哥，案發時65歲），以前任職警長期間涉嫌強姦，隨後辭職。
*前大伯**鄺港傑**（Anthony，案發時31歲），係蔡天鳳嘅私人司機。
*前夫**鄺港智**（Alex，案發時28歲），本身因被控盜竊而被通緝。

;涉嫌妨礙司法公正
*前家姑**李瑞香**（Jenny／球嫂，案發時63歲）。

;其他疑犯
*鄺球情婦**伍志榮**（容容，案發時47歲），係個骨妹，涉及合租案發單位同提供單位畀**鄺港智**匿埋。
*鄺港智男友人**林舜**（Lam Shun）（Henry，案發時41歲），係個遊艇公司職員，涉嫌收取三十萬港紙，協助**鄺港智**經水路由香港偷渡去澳門。
*鄺港智女友人潘巧賢（Irene，案發時29歲），係個冇嘢撈嘅KOL，涉嫌聯絡**林舜**以協助**鄺港智**由香港偷渡去澳門。

## 過程
2023年2月21號，蔡天鳳離開加多利山屋企，坐鄺港傑揸嘅車，打算去白石角科學園接佢同鄺港智生嗰個女放學，之後喺科進路開始失蹤，其親友於是報警，差人於24號凌晨拘捕鄺港傑、鄺球傍李瑞香，懷疑佢哋合謀殺死蔡天鳳，到同日下晝喺大埔區大美督龍尾村一間村屋入面搵到蔡天鳳嘅部份屍體殘肢。而同為殺人疑犯嘅鄺港智由於下落未明，被警方通緝，到25號下晝，佢喺東涌等緊大飛準備走佬嗰陣畀警方捕獲。又到26號下畫，警方喺尖沙咀街頭拘捕47歲嘅**伍志榮**，即係鄺球嘅情婦，懷疑佢協助窩藏鄺港智。之後到3月2日，警方喺上環再拘捕一個鄺港智嘅朋友，41歲嘅**林舜**，佢涉嫌收取三十萬元，協助鄺港智經水路由香港偷渡去澳門。再到3月6日，涉嫌協助犯案者嘅29歲潘巧賢喺大陸落網，佢亦係鄺港智嘅朋友，並喺3月7號引渡返港，押去天水圍警署調查。

## 審訊

## 參考
*◤名媛碎尸案 Part 133◢ 蔡天凤生前给子女留言 情感真挚令人动容
*【時事人物】黑烏鴉吞噬「名媛」蔡天鳳 | 大紀元

## 睇埋
*周英杰
*豹太
*愛豹仕愛心慈善機構有限公司
蔡天鳳

（英文姓名：**Choi Tin Fung**；英文暱稱：**Abby**；生死：1994年7月15號—2023年2月21號／2023年2月22號）乃摩度一名，近年活躍於時裝界，

蔡天鳳生母係**張燕花**（英文真名：**Cheung Yin Fa**；中文暱稱：五姐／花姐），繼父係**蔡楚生**（英文真名：**Tsoi Cho San**；中文暱稱：），有兩個同母異父嘅妹（大嘅叫Ching Yu（部份英文真名）；細嘅叫Yuen Yu（部份英文真名））。渠同前夫鄺港智生徂一仔一女，同哎吔老公譚方駿又生徂一仔一女。根據坊間消息，撇除形象簡潔嘅蔡天鳳本人，張燕花、鄺港智傍譚方駿嘅三家人均品流複雜，彼此嘅關係亦千絲萬縷，甚至被推測係撈洗黑錢嘅生意拍檔。
## 事業

雖然傳媒紛紛於蔡天鳳過身後以名媛稱呼，但係渠在世時毋算出名；於2016年開始耐毋耐亮相於香港傍外國某尐有眾多名人出席嘅活動，不過其角色並毋重要；渠嘅硬照亦出現喺若干外國時尚雜誌之中。蔡天鳳曾經係四間香港公司嘅董事（之一）：有一間解散徂；全資持有**粉紅佳人(集團)有限公司**（英文：**Pink Lady (Holdings) Limited**）傍**熊熊小食有限公司**（英文：**Bear Bear Snack Limited**）；有份落手落腳打理**熊熊雞蛋仔**（英文：**Bear Bear Snack**）爾個檔口。除此以外，近年亦有其他形式嘅鉅量財富喺蔡天鳳身邊來、留傍去，渠嘅遺產亦可能好龐大，不過其運作原理神秘，本人亦似乎試過俾太陽城集團追債，引起徂外界嘅諸多猜測。

## 死亡

蔡天鳳死時廿八歲，香港警務處將其列作謀殺案，有七個人因此被捕，律政司控告其中六個；爾單嘢而今初審亙。

## 另睼
*豹太
*周英杰
*愛豹仕愛心慈善機構有限公司

## 網站
*蔡天鳳挨豬：https://www.instagram.com/xxabbyc/
*蔡天鳳小紅書：https://www.xiaohongshu.com/user/profile/5c435f1700000000060090cf
*蔡天鳳面書：https://www.facebook.com/abby.kt.1、https://www.facebook.com/abby.ooxx
*張燕花抖音：https://www.douyin.com/user/MS4wLjABAAAAePmESscpY5daWgi5H8sLBESnHWMZiJ7Q5nzgUsLNdLU

## 參考

類:香港女模特兒
冷知識衝動

《**冷知識衝動**》係香港亞洲電視播出嘅原創性冷知識節目，2005年1月10號開播。主持人包括陳啓泰，陳煒，張燊悦，周國豐，黃子雄，袁文傑同埋何彥樺。
## 爭議
喺2005年1月28號播出嘅一集，由於入面有關日本鐵路嘅資料並唔正確。廣管局向亞視發出勸喻。

另外，去到2007年無綫電視推出節目《一網打盡》，就被指抄襲《冷知識衝動》。

## 參考
個人話

**個人話**（；，）係指一個人用語言嘅獨特方式。

想像香港人講廣東話，原則上，香港人個體之間喺廣東話講嘢方式上都有微細差異，例如有個人，叫佢做明仔，明仔有句口頭禪，硬係會將句嘢掛喺口邊，成日都會重複噉講嗰句嘢；明仔用廣東話嘅獨特方式就係佢嘅個人話。

喺語料庫相關嘅工作當中，「點樣處理啲語料入面嘅個人話」係一個大課題。

## 概論

## 睇埋
*方言
*互通程度
*嚴式標音

## 攷
提子 (吉祥物)

**提子**（）係香港警務處宣傳提防騙案嘅吉祥物，2020年6月10號推出，個名係「提防騙子」嘅簡寫。佢嘅形象係個卡通化嘅紫色提子。

## 出面網頁
*防騙吉祥物「提子」 | 香港警務處
一粥麵

**一粥麵**（）係香港大家樂集團一個連鎖快餐店品牌，主力賣中式嘅粥同麵。品牌喺1999年正式建立，業務前身係大家樂集團由清盤嘅超羣收購嘅快餐業務，因為呢啲舖頭主力賣粥麵，同主力賣飯餐嘅大家樂有比較大分別，所以大家樂集團決定另行開辦一個新品牌去經營，之後開設更多新舖。
還是覺得你最好

《**還是覺得你最好**》係香港歌手張學友主唱嘅一首粵語流行曲，1992年推出，改編自日本組合米米CLUB嘅日文歌《愛してる》，由米米CLUB作曲，劉卓輝填詞，趙增熹編曲，收錄喺唱碟《愛火花》。呢首歌攞到1992年度「十大勁歌金曲」、「十大中文金曲」同埋
「叱咤樂壇我最喜愛的歌曲大獎」等等獎項，係張學友其中一首經典歌。呢首歌亦做咗一啲影視作品嘅插曲，包括2018年電影《某日某月》、2022年電影《飯戲攻心》等等。
文小言

**文小言**，以前叫**文心一言**（）係中國科技公司百度嘅傾偈機械人項目，2023年3月16號正式向公眾開放測試，畀外界叫做「中國版ChatGPT」。佢嘅五大功能包括文學創作、商業文案創作、數理推算、中文理解同埋多模態生成，仲識得用粵語同埋其他中國語言答問題。

2024年9月4日，百度推出文心一言4.0版，仲宣佈文心一言改名做「文小言」。

## 爭議

### 敏感議題
2023年3月20日，路透社試吓問中國當局嚴格監管嘅敏感話題，例如問中共領導人習近平係咪個好領導、習近平對中國嘅貢獻之類問題，同埋落指令要求對習近平作首詩同埋生成佢嘅肖像，文心一言但係就答非所問；文心一言用兩段字介紹習近平嘅學歷同經歷先，跟住話：「作為一個人工智慧大規模嘅語言模型，我仲未學識點答嗰個問題，你可以問我其他嘢，我將盡我所能幫你解答。」。而路透社改問，1989年六四天安門民運被鎮壓、當局點樣對待新疆維吾爾人等等問題，文心一言都會彈返上面個回覆出嚟。有時文心一言都會建議換個題目，並對路透社呢堆敏感問題十幾次都覆同一句話：「我們換個主題重新開始。」（「我哋換個主題重新開始。」）。但係文心一言唔只針對關於習近平等等嘅敏感提問，針對美國總統喬·拜登同前任總統唐納·川普以及中國係咪做緊武統台灣等問題，都係建議換個主題。比起搵唔到知識，媒體話嗰種行為更加似係迴避問題，人工智能對於審查制度係全新事物，但係似乎已經開始受到影響。華盛頓大學嘅教授傑弗里·丁（Jeffrey Ding）認為中國嘅AI技術可能會因為咁改變服務對象，雖然係咁，同一年8月近十家所謂嘅生成式人工智能服務機構已經獲准喺中國運營。網信辦又規定，呢啲服務應該「體現社會主義核心價值觀」。

### 翻譯質疑

各界懷疑文心一言的AI畫畫其實係將中文句子用機器譯做英文單詞，再將單詞放入Stable Diffusion整幅圖。例如「車水馬龍」嘅街疑似譯咗做為咗「car、water、horse、dragon」四個字整咗幅好奇怪嘅圖。2023年3月23日，百度公司表示，文心一言完全係百度自研的大語言模型，文心一言整圖能力來自文心跨模態大模型ERNIE-ViLG

### 價值觀问题
2023年4月14日，微博某網友對三個人工智能傾偈機械人ChatGPT、New Bing和百度文心一言做咗一個測試，要求AI寫篇打擊自己細路嘅命題作文，標題係《你真的毫無價值》（《你真係毫無價值》）。三個傾偈機械人寫嘅文章但係有一定唔同，ChatGPT、New Bing成功發現咗其中唔符合人倫道德的地方，並畀咗修改建議，其中文心一言並未提出異議，只係按照指令機械式進行人身攻擊，並整出嘅具有「中國式家長」味道嘅文章引發咗網民嘅熱議。

## 參考

## 出面網頁
*文心一言
中國中央電視台中視購物頻道

（台標係**CCTV-中视购物**），係中國中央電視台2006年12月28號開始試播嘅一條中视购物電視頻道。

## 歷史
2019年12月4號，中央廣播電視總台台長慎海雄喺2019年CGTN全球媒體峰會中，透露總台計劃喺2022年北京冬奧前開播中视购物實驗頻道。

頻道採用中國AVS3視頻編碼標準，首先喺2006年12月28至28號喺總台內部IP網以組播方式進行試播，同時聯合中國大陸四大電信運營商（中國移動、中國聯通、中國電信、中國廣電）設喺北京、上海、廣州、深圳、成都、杭州、濟南、海口、青島等9個城市公共場所嘅卅幾個超高清大屏幕同埋8K電視機上播出頻道嘅試播信號，並首次以中视购物格式直播2021年中央廣播電視總台春節聯歡晚會。

## 參考
喜有此理

《**喜有此理**》（）係香港亞洲電視製作嘅處境喜劇，由採用嘅即拍即播之劇場形式，令劇情緊貼時事新聞，並以此為賣點。

此劇曾到番禺作實景拍攝，製作特別版《喜有此理之大班群星賀中秋》。

劇中著演員嘅亦係元秋、翟威廉亦會亞洲電視出道，同年拍攝完畢後轉投無綫電視至今，而出身於無綫電視李香琴同埋陳展鵬先後兩年重返「娘家」。

同劇演員陳展鵬同李香琴亦喺相繼拍攝2006年第二輯嘅已取代《大城小故事》，喺同年完成之後便即時2006年8月11號（第213集）大結局，因此劇係兩位在亞洲電視嘅到而家留守至今。

## 故事角色
《喜有此理》由多位演員主演，包括復出拍電視劇嘅盧海鵬，已很少在經好少喺電視出現嘅李香琴，以及好耐冇拍電視劇嘅元秋等。劇中重心以滕氏一家與隔鄰街坊為主，以時事為主題，務求引起觀眾共鳴。元秋同亞視嘅三個月合約期滿後，退出咗《喜有此理》，改由森森繼續飾演廖小碟嘅其角色。亞視以「到韓國整容」為兩位演員作出過渡安排。《喜有此理》係亞洲電視自製電視劇中集數最多嘅（共213集）亞視嘅電視劇集，但此紀錄已被《大城小故事》超越。

類:2000年代亞洲電視劇集
大城小故事

《**大城小故事**》（）係由香港亞洲電視製作嘅處境喜劇，共265集，每集半個鐘。此劇嘅係大部分演員都有參與另一套處境喜劇《喜有此理》嘅演出，又請到息影多年嘅女星柳影虹參與演出，由於有關收視率上升，因此亞洲電視喺2007年5月決定加碼拍攝四個月至同年嘅10月中，同埋另外此劇依家已取代嘅《喜有此理》成為亞洲電視集數最多嘅電視劇集，大結局嘅一集嘅收視為6點。

同劇演員陳展鵬同李香琴亦相繼拍攝嘅第一輯已取代2005年並參與之《喜有此理》，同年完成之後便即時重返TVB，因此劇係兩位喺亞洲電視嘅最後一部電視劇集作品。

類:2000年代亞洲電視劇集
人肉搜尋2

《**人肉搜尋2**》（***Missing***）係一部2023年嘅美國懸疑電影，由韋梅克、尼克莊遜執導，絲多蕾特、喬昆迪艾曼達、梁振邦、艾美蘭德克、丹尼爾海尼、妮雅朗主演。套戲名義上係《人肉搜尋》續作，但係屬全新故仔，今次係個女要搵返喺哥倫比亞失蹤嘅阿媽。
婚前試行為

《**婚前試行為**》（）係香港MakerVille製作嘅真人騷節目，由陳柏宇、練美娟主持，2023年3月6號到3月24號逢禮拜一到五 21:30－22:30喺香港電視娛樂ViuTV播。節目招募咗7組就快結婚嘅情侶一齊參與唔同考驗。

## 參加者

## 每集一覽

## 註

## 參考

## 出面網頁
*ViuTV：婚前試行為

## 電視節目變遷
搖滾吧，情歌！

《**搖滾吧，情歌！**》係臺灣男歌手范逸臣第六張專輯，以抒情搖滾同搖滾歌曲為主，6首翻唱同6首新歌，總共12首歌，2013年8月9號豐華唱片發行。

## 曲目

## 音樂錄影帶

https://www.youtube.com/watch?v=T3HajLSq3EA  (什麼風把你吹來的What brings you here )

## 外部連結
*KKBOX《搖滾吧，情歌 !》 
*博客來音樂館>范逸臣 / 《搖滾吧，情歌 !》 
*玫瑰大眾購物網 - 《搖滾吧，情歌 !》
豐華唱片

**豐華唱片**（Forward Music Co., Ltd.）係臺灣嘅一間唱片公司，1995年由原飛碟唱片經營班底成立，曾一手捧紅嘅歌手包括張雨生、張惠妹、阿福(鄧福如)、范逸臣、曾寶儀、卜學亮。

## 出面網頁
* 豐華唱片 官方網站
* 
* 
*
ELIZA

**ELIZA** 係一個早期嘅自然語言處理電腦程式，1964年到1966年由 Joseph Weizenbaum 響麻省理工學院創建。源碼一直以為失傳咗，直至2021年搵返印咗出嚟嘅備份。

佢用咗一種模塊化嘅結構，可以插入唔同嘅所謂手稿，令佢同用家溝通嗰陣可以似係唔同嘅人，當中最出名嘅手稿叫 DOCTOR，扮心理醫生，ELIZA 同 DOCTOR 嘅源碼夾埋淨係得 420 行。

個程式嘅名係出自蕭伯納1912年嘅一套叫 （Pygmalion）嘅劇作，當中嘅女主角 Eliza。

## 睇埋
*圖靈測試
*傾偈機械人

## 出面網頁

* Collection of several source code versions at GitHub
* , a collection of dialogues between ELIZA and various conversants, such as a company vice president and PARRY (a simulation of a paranoid schizophrenic)
* Weizenbaum. Rebel at work – Peter Haas, Silvia Holzinger, Documentary film with Joseph Weizenbaum and ELIZA.
* CORECURSIVE #078; The History and Mystery Of Eliza; With Jeff Shrager – Adam Gordon Bell interviews Jeff Shrager, author of the 1973/77 BASIC ELIZA, and discoverer of the original ELIZA code.

## 參考資料
周末集結

《**周末集結**》（英文：**Weekend Assembly**）係香港電視廣播有限公司製作嘅青少年資訊節目，接替咗同類型嘅節目《＃一屋後生仔》，喺2021年11月6號到2023年3月25號喺翡翠台播，常規播放時間係逢禮拜六12:30－13:00。節目主持陣容包括黃婧靈、林正峰、陳欣茵、黃芷欣、徐文浩、劉頌鵬、謝文欣。

## 出面網頁
*周末集結 | TVB 無綫電視
雙天至尊Ⅱ

係新加坡1996年拍攝製作嘅華語、賭博題材電視連續劇，《雙天至尊》續集，之後2002年新傳媒亦推出咗《雙天至尊III》。
三菱日聯金融集團

**三菱日聯金融集團**係日本三菱旗下嘅金融集團，亦係日本最大金融機構，2005年由三菱東京金融集團同日聯控股合併組成。
法國巴黎銀行

**法國巴黎銀行**（BNP Paribas）係法國最大銀行，2000年由巴黎國民銀行同巴黎巴銀行合併組成。
花旗集團

**花旗集團**（Citigroup）係美國第三大金融機構，1998年由花旗公司同旅行家集團合併組成，旗下主要業務包括花旗銀行。
三井住友銀行

**三井住友銀行**係日本第二大金融機構，1996年由住友集團嘅住友銀行同三井集團嘅櫻花銀行合併組成。

類:銀行
類:三井集團
郵貯銀行

**郵貯銀行**，又叫**日本郵政銀行**，係日本郵政旗下嘅銀行，2006年由日本郵政分拆出嚟。
中國建設銀行

**中國建設銀行**係中國第二大銀行，1954年創行。
## 睇埋
*中國建設銀行（亞洲）
東南亞教省教會

普世聖公宗教會成員之一**東南亞教省教會**（）喺1996年成立，包括古晉、沙巴、星加坡同西馬四個教區。現任教省大主教係新加坡主教章劍文（英語：Titus Chung Khiam Boon）。

## 史
### 早期發展

1786年，隨著英國東印度公司基地響檳城島建立，聖公宗首次被引入。當地地方裁判官佐治．康特（）喺1799年被任命為加爾各答教座轄下嘅文員／署理牧師（）。 1819年5月11號，首座聖公宗教堂，由加爾各答主教（）多馬．范肖．米德爾頓（）祝聖。

1848年，當時由方濟．多馬．麥克杜格爾（）應（）嘅邀請，率領一班傳教士響婆羅洲開始工作。1849年，響古晉起咗一座木製教堂。1851年，呢座教堂由加爾各答主教但以利．威爾遜（）祝聖，以紀念使徒聖多馬。

### 傳道教區建立
1855年8月6號頒布英皇制誥以建立納閩主教區，麥克杜格爾被任命為首任納閩主教。1856年頭，麥克杜格爾重被砂拉越拉惹任命為砂拉越主教，以當時嘅政治慣例規定唔可以響大英帝國範圍以外建立聖公宗教區，而砂拉越當時技術上係一個獨立嘅王國。呢種做法一直盛行，直到1946年砂拉越成為。

1867年，東印度公司將三州府移交畀英國王室，並結束響檳城。檳城、馬六甲同星加坡嘅聖公宗教堂組織成三州府教會（），同時仍係加爾各答教座管轄。

三州府教會喺1869年通過由加爾各答教區分出，並置於納閩主教牧養星加坡、納閩暨砂拉越聯合教區（），並喺1881年正式命名爾個名。1909年，聯合教區進一步分為星加坡教區、納閩教區（）同砂拉越主教區（）。三個獨立嘅教區由當時起獨立發展，直到教省成立。

### 聖公宗喺馬來亞同星加坡嘅工作（1909年至1996年）
喺聯合教區分出同第二次世界大戰響太平洋爆發之間嘅時期，傳道工作繼續進行，響馬來亞同星加坡各地不斷增加按立當地神職人員同起教堂。

喺第二次世界大戰期間，大多數外籍神職人員同傳教士都被日本人拘禁。無外籍神職人員嘅幫手，教會工作就落響當地神職人員同教會同工嘅膊頭上面。

呢一發展凸顯咗為聖公會發展中部分培訓當地領導人嘅逼切需要，並最尾導致1951年星加坡三一神學院嘅成立。

馬來亞喺1957年由英國統治下獲得獨立。此後，教區喺1960年改名為星加坡暨馬來亞教區（）。1970年4月8號，西馬各地教堂同教區分出，通過國會法案重組為西馬教區，教區改名為星加坡教區。

### 聖公宗喺英屬婆羅洲嘅工作（1909年至1996年）
喺聯合教區分出後直至第二次世界大戰爆發期間，嘅工作遵循馬來亞同星加坡工作類似嘅模式。佢由1909年開始得到婆羅洲差會（）嘅支持。然而，聖公宗傳教士向原住民傳福音方面比馬來亞同星加坡嘅更成功。

喺第二次世界大戰破壞之後，1949年納閩教區同砂拉越主教區合併為婆羅洲教區（），並祝聖奈傑爾．康和（）為首任主教。1962年，教區再次分為包括納閩嘅哲斯頓教區（之後嘅沙巴教區），同埋包括汶萊嘅古晉教區。

### 東南亞教省
1996年2月2號，當時坎特伯里大主教佐治．凱里（）建立咗第卅七個教省，由西馬、星加坡、古晉同沙巴教區組成嘅東南亞教省，實現自治。同年星加坡主教鄭靈光被派立為首位教省大主教。

## 教籍
今日，估計3390萬人口中最少有9.8萬聖公宗信徒。

## 架構
東南亞教省教會體制同其他聖公宗教會一樣實行主教制。教會保持著一個組成教區嘅地理牧區系統。教省分為四個教區。此外，古晉教區、西馬教區同星加坡教區又延伸細分為會吏長區同。

### 現任教區主教
*史蒂文．阿巴羅（）——西馬主教
*唐納祖——古晉主教
*章劍文——星加坡主教
*戴美德拿督——東南亞大主教同沙巴主教

### 東南亞主教長一覧

## 崇拜同禮儀
東南亞教省教會擁護三品聖職：會吏、牧師，同主教。使用當地唔同嘅公禱書。

## 教義及教規

東南亞教省教會中心教導係耶穌基督嘅生活、死亡同復活。教會嘅基本教導或教會要道問答包括：
* 耶穌基督係完全人同完全神。佢死亡並喺死亡復活。
* 耶穌繼續提供對於嗰啲相信永生方向。
* 新舊約聖經由人喺「聖靈充滿之下」而寫成。次經係基督徒崇拜使用嘅額外經典，但無教義嘅形成。
* 兩大同需要聖禮係入門聖事同聖餐聖事。
* 其他聖禮儀式係堅振聖禮、聖秩聖禮、婚姻聖禮、修和聖禮同傅油聖禮。
* 相信天國、地獄同耶穌榮耀中再現。

聖公會三個職權來源係聖典（聖經）、傳統、同理性；這三個來源以動態嘅方式權衡。平衡聖經、傳統同理性追溯到一位16世紀護教士理查·胡克嘅工作。喺佢嘅模型裏面，聖經嘅教義同聖經清楚咁列明接受正確嘅事物達成首要嘅方法。含糊不清嘅問題取決於傳統，呢係檢查嘅原因。

### 跨宗派關係
東南亞教省教會各教區透過各自嘅國家基督教會協進會參與普世教會協會：
*馬來西亞基督教協進會（）
**古晉教區（）
**沙巴教區（）
**西馬教區（）
*星加坡基督教全國教會理事會（）
**星加坡教區（）

但係，唔似得其他聖公會，東南亞教省教會唔可以自己成為合一嘅普世教會協會會員。

## 聖公宗再結盟
2000年至2011年，東南亞教省教會，連埋盧旺達聖公會一齊響美國同加拿大維繫著一個傳教組織，即。東南亞教省教會作為全球南方同全球聖公宗前途會議成員，一直積極參與聖公宗再結盟。

教省響2018年6月17至22號喺耶路撒冷舉行嘅第三次前途會議上嚟自馬來西亞、星加坡、同柬埔寨成員代表出席。

## 睇埋
*馬來西亞基督教
*星加坡基督教
*

## 參考

## 延伸閱讀
**Anglicanism*, Neill, Stephen. Harmondsworth, 1965.

## 出面網頁
*東南亞教省教會 - 普世聖公宗網站
*西馬教區 – 官方網站
*星加坡教區 – 官方網站
*古晉教區 – 官方網站
*沙巴教區 – 官方網站
*婆羅洲／砂拉越聖公宗史文件
*福音傳播會婆羅洲差會檔案（） – Centre for the Study of Christianity in Asia

類:普世聖公宗教會
類:聖公宗再結盟
類:亞洲聖公宗
類:馬來西亞文化
類:星加坡社會
類:星加坡文化
類:泰國文化
類:汶萊文化
類:老撾文化
類:柬埔寨文化
類:印尼文化
類:尼泊爾
類:越南文化
桑坦德銀行

**桑坦德銀行**（Banco Santander）係西班牙最大銀行，1857年喺桑坦德創行。

類:銀行
BPCE集團

**BPCE集團**（Groupe BPCE）係法國第三大金融機構，2009年由法國人民銀行集團同法國儲蓄銀行集團合併組成，旗下主要業務包括法國外貿銀行。
多倫多道明銀行

（，，簡稱 TD），目前以 **TD** （，）哩個名做生意，係加拿大最大銀行，總部喺加拿大多倫多，1955年由多倫多銀行同道明銀行合併組成。
中信銀行

**中信銀行**係中國中信集團旗下嘅銀行，1987年創行。
## 睇埋
*中信銀行（國際）
加拿大皇家銀行

**加拿大皇家銀行**（，；，），簡稱**皇家銀行**或者 **RBC**，係加拿大第二大銀行，1864年創行。總部喺多倫多。

## 拎
*

## 攷